**Z A P I S N I K**

**SA 12. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 10. rujna 2018.

12. sjednica Gradskog vijeća Grada Ivanić-Grada održana je dana 10. rujna 2018. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Tihana Vuković Počuč – privremena pročelnica Upravnog odjela za lokalnu samoupravu, pravne poslove i društvene djelatnosti

Prisutni članovi Gradskog vijeća:

Željko Pongrac, Branko Petrinec, Željko Brezovečki, Sanda Špoljarić Carević, Žaklina Acinger Rogić, Milica Piličić, Lovorko Matković, Tena Kovačević, Goran Leš, Krešimir Malec, Mirna Češković, Drago Dianek, Stjepan Klak, Igor Cepetić, Krešimir Golubić, Davor Srebačić

Odsutan: Krešimir Ceranić

Ostali prisutni:

1. Javor Bojan Leš - Gradonačelnik Grada Ivanić-Grada
2. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
3. Tihana Vuković Počuč - privremena pročelnica Upravnog odjela za lokalnu samoupravu, pravne poslove i društvene djelatnosti
4. Tomislav Abramović - viši stručni suradnik - glavni komunalni redar
5. Mario Mikulić - direktor Komunalnog centra Ivanić-Grad d.o.o.
6. Sanja Radošević - direktorica IVAKOP d.o.o.
7. Vjekoslav Broz - rukovoditelj poslovne jedinice Ivanić-Grad, Vodoopskrba i odvodnja Zagrebačke županije d.o.o.
8. Valentin Gadža, direktor Razvojne agencije IGRA d.o.o.
9. Dražen Malec, ravnatelj Pučkog otvorenog učilišta Ivanić-Grad
10. Senka Kušar Bisić, ravnateljica Gradske knjižnice Ivanić-Grad
11. Obiteljski radio Ivanić d.o.o.
12. N1 televizija

Predsjednik Gradskog vijeća g. Pongrac – otvorio je 12. sjednicu, te konstatirao kako je na sjednici od ukupno 17 trenutno prisutno 15 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Gradsko vijeće jednoglasno je usvojilo sljedeći

**D N E V N I R E D**

1. **Aktualni sat,**
2. **Razmatranje prijedloga i donošenje Odluke o suglasnosti za provedbu ulaganja „ Uređenje trga uz društveni dom na katastarskoj čestici k.č.br. 675/3 – k.o. Posavski Bregi ( Posavski Bregi ) „ u Gradu Ivanić-Gradu unutar mjere 07 „ temeljne usluge i obnova sela u ruralnim područjima „ iz programa ruralnog razvoja Republike Hrvatske za razdoblje 2014 – 2020,**
3. **Razmatranje prijedloga i donošenje Odluke o suglasnosti za provedbu ulaganja u „ Rekonstrukcija Dječjeg vrtića Ivanić-Grad, objekt Tratinčica, Posavski Bregi, Savska 69/d na katastarskoj čestici zk.č.br. 608 – k.o. Posavski Bregi ( Posavski Bregi ) “ u Gradu Ivanić-Gradu unutar mjere 07 „temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014 – 2020,**
4. **Razmatranje Izvješća o poslovanju Pučkog otvorenog učilišta Ivanić-Grad za 2017. godinu i donošenje Zaključka o prihvaćanju istog,**
5. **Razmatranje Izvješća o poslovanju Gradske knjižnice Ivanić-Grad za 2017. godinu i donošenje Zaključka o prihvaćanju istog,**
6. **Razmatranje prijedloga i donošenje Odluke o ukidanju svojstva javnog dobra nekretnine oznake k.č.br. 488/10 put, površine 289 m2 upisan u zk. uložak 3490 k.o. Ivanić-Grad,**
7. **Razmatranje Polugodišnjeg izvješća o radu Gradonačelnika Grada Ivanić-Grada za razdoblje siječanj-lipanj 2018. godine i donošenje Zaključka o prihvaćanju istog,**
8. **Razmatranje Polugodišnjeg izvještaja o izvršenju Proračuna Grada Ivanić-Grada za 2018. g. i donošenje Zaključka o primanju istog na znanje,**
9. **Razno.**

 Rad prema utvrđenom Dnevnom redu.

1. **TOČKA**

g. Željko Brezovečki – gospodine predsjedniče, poštovani gradonačelniče, poštovane kolegice i kolege vijećnici postavio bih nekoliko pitanja. Prije svega želio bih pozdraviti slušateljice i slušatelje Obiteljskog radija Ivanić-Grada. 1. pitanje odnosi upućujem gospodinu Brozu – eto već je prošlo skoro godinu dana i ponavljaju se iste stvari u našemu gradu, smatram da to tako nije OK i mislim da nešto morate ubrzo promijeniti pa ću i krenuti na temu o čemu se radi - nadam se da za vrijeme svojeg radnog vremena izađete nekada i na teren i da prekontrolirate svoje djelatnike kako se izvršavaju radovi koji se rade u našem gradu Ivanić-Gradu, pa tako kod gospodina Husarića u Ulici kralja Tomislava kod kućnog broja18, mislim na Poljanu, presječen je asfalt u širini 15 m², stavljen je čak dolje i najlon ispod i viri iz ceste. Znam, to je kao pripremni radovi, nakon toga će se izvaditi taj beton van i izasfaltirati će se. Međutim kada idemo dalje onda ćete vidjeti da i u Ulici Matije Gupca kod kućnog broja 35, nadalje ulazimo u Kolodvorskoj ulici kod Dječjeg vrtića Roda, tako je isto presječen nogostup kod kućnog broja gdje gospodin Erjavec stanuje, a tako i kod gospodina Milevčića u Donjoj Poljani, a da ne govorim da svugdje već u našem Ivanić-Gradu stalno se radi nešto gdje bi se trebalo izasfaltirati, vi i nadalje radite da betonirate. Znam, uvijek ste nam znali odgovoriti da zbog uvjeta, zime ili nečega ne može se to dok se ne prikupi dovoljna količina, međutim sad imate eto skoro za već jedan šleper, da ne govorim u Brencovoj ulici gdje je već prešlo 17 mjeseci da nije vraćeno u prvobitno stanje i tamo imate jedno 7-8 m². Eto da Vam ne nabrajam sad sve te ulice, ja bih Vas lijepo molio da izađete na teren, da uočite to isto i da u najkraćem vremenskom periodu vratite asfalt u prvobitno stanje jer da smo željeli imati beton vjerujte mi da bi onda ulice betonirali, a ne ovako kako je sada. Eto, pred para dana, ovdje kad prolazimo prema Žeravincu, znači ista stvar, radila se šahta i ista stvar nakon 5 dana se to saniralo, metnulo se opet beton i opet se nije vratio natrag asfalt. Molio bih Vas da mi odgovorite kada namjeravate sve te betone izvaditi van i vratiti natrag, zato kada idemo i kroz ulicu onu prema Žutici isto već godinu dana je prošlo sve je ispucano od kamiona, od tereta, a posebno kada je zima, posebno kada je zima, kada se sole ulice, jednostavno beton ne može izdržati to, puca i opet sam na istome, a to je da imamo stalno ispucane ulice. 2. Dobio sam pitanje od osoba koje su do sada od Grada Ivanić-Grada dobile priznanja, posebne pohvale da li je moguće da ih se pobroji sve koji su do sada to dobili i da se ih inače ubuduće poziva na te svečane sjednice jer bi jednostavno željeli prisustvovati. Mislim da to nije neki veliki problem, nadam se da u Gradu postoji popis svih onih koji su dobivali tijekom svih ovih godina pa da se ih pozove, prije svega imat ćemo više ljudi u dvorani, a i oni žele biti tamo, sad eto pitanje prosljeđujem pa evo molit ću da mi netko odgovori. 3. Pitanje se odnosi na potezu od nadvožnjaka koji dijeli grad Ivanić-Grad prema Posavskim Bregima kada se okrenem prema natrag skroz skoro do table Kloštar Ivanića uspjeli smo izasfaltirati, napraviti zone za šetnju, to jest šetnicu i odmah paralelno biciklističku stazu, međutim na potezu od nadvožnjaka do centra grada imamo svega četiri kante, prva nam je tu kod Husarića, onda dvije imamo kod autobusnog kolodvora i dolazimo kod rampe, kod rampe imamo jednu, prema željezničkom kolodvoru drugu, kod Žeravinca treću i još jedna se nalazi ovdje kod Dječjeg vrtića na Žeravincu, znači to je ukupno samo na području Gornjeg Šarampova imamo pet kanti dok u centru ovaj potez ima četiri. Ja znam da je Grad u suradnji sa školom nešto da je krenuo u obnovu tih kanti, ja bih molio komunalnog redara da još jedanput da izađe na teren da uoči da veliki broj kanti u gradu Ivanić-Gradu nedostaje i da probamo to sada do Bučijade što prije riješiti da to izmontiramo da svi građani mogu odložiti to smeće tamo gdje ide a to je svakako u kante za odlaganje. 4. pitanje se odnosi na Policijsku postaju Ivanić-Grad, ovih dana ili točnije ovaj tjedan počela je školska godina, naši mali prvašići su krenuli u školu i svi molimo da se obrati pozornost oko vožnje znači auta da ne bi se dogodilo nešto tim ljudima to jest našoj djeci. Međutim želio bih reći da Policijska postaja Ivanić-Grad opće ne provodi neke mjere koje bi prije svega trebala provoditi, a to je kontrola biciklista. Evo i sam sam imao neki dan priliku, skrećem ovdje na pješačkom prijelazu, čovjek na biciklu 30 km na sat je prošao po zebri. To prije svega nije biciklistička staza nego zebra, znači trebao bi sići sa bicikla, progurati bicikl i nastaviti se voziti, a da ne govorim da nemaju prsluke reflektirajuće, da nemaju svijetla na tim biciklima, da nemaju štop svjetla i vjerujte mi netko će nastradati samo zbog toga što je potrebno malo više uložiti truda, a to je da se povede računa od strane Policijske postaje da malo kontrolira, kad već kontroliraju nas vozače pa neka malo iskontrolira i naše bicikliste, a tako i pješake kako se kreću po našemu gradu Ivanić-Gradu. I slijedeće ili zadnje koje imam pravo postaviti na ovom vijeća, a to je da li se može iscrtati dodatne znači dodatna mjesta za osobe sa posebnim potrebama, mislim na ljude koji su u kolicima i djecu, evo počela je školska godina, pčeli su roditelji dovoziti svoju djecu u vrtić. Ovdje na Žeravincu nemamo niti jedno mjesto iscrtano za invalida ili kako se to kaže službeno znači za osobu s posebnim potrebama, a i mnogi građani su zatražili da li se može to iscrtati kod njihovih stambenih zgrada gdje ljudi žive, što znači nedostaje mjesta iscrtanih za osobe sa posebnim potrebama.

g. Vjekoslav Broz – pozdravljam sve prisutne i slušatelje Obiteljskog radio Ivanića, zahvaljujem se vijećniku Brezovečkom na pitanju. Dakle, kao što znate javna nabava se u našoj firmi obavlja centralno tako da na brzinu i te stvari ja ne mogu utjecati, ali ono šta znam to je da se ovih dana znači finalizira ugovor sa Županijskim cestama koje će odraditi znači za nas sve sanacije takvih površina, te ćemo tijekom 9. i 10. mjeseca probati posanirati sve znači što imamo prekopano, odrađeno, evo odužila se godina i do sad nije bio sklopljen ugovor.

g. Željko Brezovečki – evo gospodine Broz stavljam Vam se na raspolaganju, sam ću s Vama obići svako mjesto, popisati i pokazati gdje to fali.

Gradonačelnik – pozdravljam cijenjenog predsjednika vijeća, sve vijećnike, zahvaljujem se na postavljenim pitanjima. Što se tiče Vašeg pitanja vezano za priznanja i posebne nagrade mislim da to nije nikakav problem, pročelnica za društvene djelatnosti će to ažurno obaviti i uvrstit ćemo pozive za iduća događanja i sjednice koje će se odvijati za sve te naše sugrađane. Što se tiče kanti koje fale slažem se s Vama da je evo, pogotovo mislim u Parku da sam vidio jedan dio centra je stvarno jače zastupljen sada sa kantama i čak su i kante za kućne ljubimce za izmet postavljene, a u ovom kontekstu da u pojedinim dijelovima grada fale kante mogu se složiti i apeliram evo i na pročelnika i na komunalnu službu da detektiraju te lokacije da se znači opskrbimo sa dovoljnom količinom kanti za smeće. Pitanje ste postavili Policijskoj postaji, mi ćemo zapravo zatražiti odgovor od njih u pisanom obliku. Što se tiče dodatnog ocrtavanja mjesta za osobe sa posebnim potrebama također evo apeliram na naše komunalne službe da i u tom kontekstu snime situaciju i ukoliko je potrebno znači da ocrtaju i dodatna parkirna mjesta, mislim također da vezano za to ne bi trebalo biti problema.

gđa. Mirna Češković - pozdravljam sve prisutne. Već sam postavila pitanje za treću ulicu s desne strane u Gorencima u Posavskim Bregima, pa ste mi rekli da je to prioritet da će se nasipati, do sada se još nije nasipala, dolazi jesen s time i kiše i lošije vrijeme, ljudi će opet zapinjati s autima u blatu, pa me zanima kad je točno planirano uređenje ulice. 2. pitanje – most na glavnoj cesti u Posavskim Bregima u Prunicama, to je onaj suženi most, to je već također postavljeno pitanje nekoliko puta, znamo da je inače u kritičnom stanju, ali sad je ove godine, čini mi se početkom godine, došlo do prometne nesreće pa je most od tada još u gorem stanju i još je uži. Podsjećam da je na tom mostu već bilo smrtno stradalih. Da li sad ponovo čekamo da se nešto dogodi, smatram da je potrebno da se to hitno reagira i da se taj most popravi. 3. pitanje se odnosi na most na prvom zavoju u Dugoselskoj ulici prema Šemovcu, tamo se također svaki čas događaju prometne nesreće, možda bi za početak trebalo razmisliti o pojačanim prometnim znakovima koji bi upozoravali na taj zavoj, ali struka vjerojatno zna, može li se poduzeti nešto po tom pitanju? 4. Zašto su podignute cijene izlagačima za prodajna mjesta na Bučijadi? Zašto se bar domaćim obrtnicima i obiteljskim poljoprivrednim gospodarstvima ne izlazi u susret? 5. Kad je u planu dovršenje dvorane u Posavskim Bregima? Hvala.

Gradonačelnik – Zahvaljujem se vijećnici na svim postavljenim pitanjima, što se tiče dinamike nasipavanja cesta to ću predložiti da direktor Komunalnog centra odgovori na to pitanje. Što se tiče mosta na županijskoj cesti koji je suženi dio te prometnice problematika je jasna, znamo tko je nadležan za to, provlači se to pitanje ja bih rekao već 4 godine kroz ovo Gradsko vijeće, projekt postoji, međutim Županijske ceste nikako da nađu financijska sredstva da nešto po tom pitanju naprave. U tom kontekstu evo uzimam na sebe obavezu da pet kontaktiramo i probamo riješiti, dobiti nekakvi odgovor vezano za taj most. Što se tiče nekakvog popravljanja ukoliko je on sada oštećen na nekom djelu to moram priznati da nisam upoznat s time, provest ću se ovih dana da vidim da li je stvarno most negdje oštećen. Što se tiče prometnica koje ste spomenuli i u Šemovcu evo također ćemo osobno vidjeti, ukoliko komunalni redar ima informaciju neku vezano za to ja ga molim isto da se sada očituje i uključi. Što se tiče cijena, da cijene jesu dignute, ali smatramo da one nisu previsoke s obzirom na opseg i intenzitet posla koji se obavi u ta dva dana. Naravno da se gleda da ta manifestacija kao i sve ostale u određenom dijelu nešto i profitira, ne znam da li je moguće, ali evo mogu dati zadatak da vidimo da li možemo razlikovati domaće OPG-ove i obrtnike od nekih stranih pa imati dvostruke cijene, mislim da je to nemoguće s obzirom da u našem gradu je i mnoštvo izvođača iz drugih krajeva i ostvaruju poprilične zarade u kontekstu same manifestacije procjena je da bi se moralo nešto od toga i zaraditi, da bi se nešto od toga moralo i sliti u gradski proračun. One su istina podignute, može biti nepopularno, što se tiče toga provjeriti ću da li je moguće da imamo različite cijene za različite proizvođače, odnosno s obzirom na to gdje tko živi i boravi. Što se tiče plana dovršenja same sportske dvorane proračunski zadnji rok vezano za investiciju je 31.12. iduće godine. Mi smo momentalno u fazi radova koji nešto kasne, već sam to rekao i prošli puta, ali je dvorana pod krovom, momentalno je više radnika unutra, znam da su krenuli radovi koji su vezani uz same instalacije, teško mi je sad ovdje reći neki datum jer ćete me onda poslije loviti za to da sam nešto rekao, radovi nešto kasne, ali će biti završena u nekakvom razumnom vremenskom roku. Ukoliko tražite točno očitovanje mene vezano za sam datum ja mogu tražiti očitovanje samog izvođača i dostaviti vam ga pa neka se on onda u to obveže. Nezahvalno mi je sada davati procjene, znači moguća su tu odstupanja sigurno mjesec dana prije ili kasnije. Moram reći tu da u okviru ove nabave nije bila provedena nabava same opreme i opremanja, znači to je pred nama i to će, momentalno toga ni nema u ovogodišnjem proračunu, znači u idući proračun ćemo morati uvrstiti nabavku opreme za tu sportsku dvoranu. Već sam u pregovorima sa županom oko toga da se uđe u taj dio nabavke opreme barem sa nekim postotkom 50:50. U kontekstu tih dvorana, ako smo se sad već dotakli te teme, onda mogu reći da je Županija raspisala javni natječaj za obnovu male dvorane u centru, da je on u tijeku, očekujemo da će Županija odabrati izvođača i nadam se uskoro krenuti u rekonstrukciju male dvorane, sanitarnih čvorova i također da će Grad Ivanić-Grad za idući proračun uplanirati kompletnu izmjenu parketa u velikoj dvorani u Žervincu, to će biti iznos od nekakvih 600.000,00 kn za Grad i imamo obećanje da će Županija ovaj puta osigurati svojih 600.000,00 kn. Opet ne mogu garantirati za Županiju, usmena obećanja imam da će to tako biti i nadam se da će se to i vidjeti u proračunu županijskom za iduću godinu. Evo dozvoljavam još ako želite da Vam i pisano točno odgovorim, da Vam dam neki datum gdje ću se pozvati zapravo na izvođača radova.

g. Mario Mikulić –po pitanju tucaničkih cesta i poljskih puteva nasipavanje je počelo danas, evo drugo vam ne mogu ništa reći. Znači već dobrih jedno dva mjeseca apeliramo na izvođača u nekoliko navrata imali smo obećanja da će se krenuti, evo to je krenulo danas pa kada će biti gotovo, nadam se da će u roku tri tjedna kako smo nekako u tom dinamičkom našem planu i definirali, pa to je sve što sad mogu reći. Hvala.

gđa. Mirna Češković – zahvaljujem se na odgovorima, može nekakav konačni datum za dvoranu, druga stvar oko mosta malo je žalosno da niste već dugo bili na Bregima da vidite u kakvom je stanju most, a treće da li se obavještavaju predstavnici mjesnih odbora o tome kad se na području njihovog mjesnog odbora nasipava koja ulica?

Predsjednik Gradskog vijeća – vezano na pitanje o Dugoselskoj ulici biti će dostavljen pismeni odgovor.

g. Krešimir Golubić – zahvaljujem, lijepo pozdravljam sve nazočne, sve slušatelje Obiteljskog radio Ivanića, imam nekoliko pitanja. 1. pitanje je za gospodina gradonačelnika, zanima me, evo prije mjesec, dva smo bili informirani kako je Grad Ivanić-Grad grad prijatelj sa Općinom Bilice, pa zanima me baš taj način odabira, nemam ništa naravno protiv Općine Bilice, to su fini i pristojni ljudi, a zanima me šta je s gradovima prijateljima unutar Europske unije. Zašto recimo gradovi poput Samobora u našem susjedstvu, Siska, svaki ima gradove prijatelje raspoređene na taj način tako da ima jedan grad iz Europske unije starih članica, jedan grad iz Europske unije novih članica i jedan grad iz zemalja istočne Europe. Recimo pa zašto ne bi Grad Ivanić-Grad imao kao grada prijatelja neki grad isto po tako nekom kriteriju iz zemalja Europske unije, a zašto to govorim, pa baš zato šta možemo, kako se kaže – u životu prijatelji se uvijek mogu birati, pa zato Grad Ivanić-Grad može birati svoje prijatelje, a prema kojem kriteriju da ih izabere, evo jedna dobra smjernica nam može biti, pa zanima me gospodin gradonačelnik šta misli o tome, recimo Europska unija ove godine izdaje Europski godišnjak regija, ako niste znali u Europskoj uniji nalazi se 1315 regija veličine naše Zagrebačke županije i za svaku regiju se vodi evidencija i statistika čime se bave, koliko su razvijeni, kolika je kupovna moć, kakvu vrstu industrije imaju u toj svojoj regiji i mene zanima, evo recimo, sad se ne može vidjeti nema ekrana, da mi napravimo neko skeniranje, snimanje koja to regija u Europskoj uniji je prihvatljiva za prijatelja Grada Ivanić-Grada i da neke odnose s tom regijom uspostavimo. Kao što recimo Ivanić-Grad ima povijest naftne industrije pa možemo se usmjeriti na neku takvu regiju gdje možemo napraviti transfer znanja i iskustva, a i transfer što se tiče i tehnologije jednog dana, i znači ako se već bira kriterij da se bira kriterij regija koje su po kupovnoj moći bogatije od Grada Ivanić-Grada jer znači oni su na nekoj društvenoj ljestvici razvoja puno ispred nas. Ako nekog bude nešto zanimalo recimo o svakoj toj statističkoj regiji ne mora istraživati, sve nam je na dlanu samo mi se moramo uputiti i dati svoju inicijativu s kim želimo biti dobri da bi napravili neku razmjenu znanja i iskustava. Evo to je bilo prvo pitanje, znači kriteriji za odabir gradova prijatelj. 2. pitanje je za gospodina Maršića, zanima me zašto su raspisane mjere potpore za gospodarstvo u sred ljeta kad nitko živ od gospodarstvenika to pretpostavljam to nije ni primijetio, ali druga stvar što me interesira zašto su raspisane te mjere bez ikakve uključenosti Odbora za gospodarstvo Grada Ivanić-Grada koji je bio i osnovan da napravi neki plan, prikaz i projekciju mjera za razvoj i poticanje gospodarstva u Gradu Ivanić-Gradu, te smo organizirali susret Grada sa obrtnicima i poduzetnicima gdje smo tražili od njih ideje, prijedloge i mišljenja o dosadašnjim mjerama i o mjerama koje žele uopće da budu predložene na području Grada Ivanić-Grada. I prema tome znači to daje dojam Grada što se tiče konteksta gospodarstva, dojam da funkcionira kao neki raštimani orkestar. Znači, prvo smo mi najavili da ćemo mi na temelju izjava i mišljenja, prijedloga obrtnika i poduzetnika predložiti mjere, a nakon mjesec dana su predložene neke mjere koje veze nemaju sa Odborom za gospodarstvo i sad dolazi do jednog pokvarenog telefona između gospodarstvenika i Grada gdje ispada da jednostavno ne zna se tko je šta započeo, tko šta radi, i tako dalje. Znači, to me zanima gospodin Maršić da mi odgovori. 3. imam pitanje što se tiče predstavljanja izvještaja, evo danas recimo imamo priliku primiti na znanje, na glasovanje dva izvještaja naših javnih tijela i zanima me da li je moguće, odmah mogu i predložiti znači tko bi to mogao napraviti, da se sva izvješća javnih tijela i gradskih poduzeća da imaju sve neki jednostavni sažetak na A4 stranici koji bi bio na početku svakog izvještaja gdje bi svaki vijećnik mogao naći na jednoj stranici o tom javnom poduzeću, javnoj ustanovi, i tako dalje, tko, što, gdje, kako, zašto, koliko, jer od svih izvještaja niti jedno nije identično strukturi drugog izvještaja, pa mogu samo reći da je teško vjerovati da ste baš svi pročitali ove izvještaje o kojima glasujemo na Gradskom vijeću, pa baš zato to je neki sažetak, kao što se to radi u zemljama Europske unije, na A4 stranici koji bi vas odmah upoznao sa tim izvještajem i ako ste dalje zainteresirani u detalje da ga onda idete proučavati. Predlažem da Odbor za gospodarstvo Grada Ivanić-Grada napravi prijedlog evo tog jednog sažetka koji bi bio unificirana prva stranica svakog izvještaja gdje bi onaj koji taj izvještaj sastavlja unio te glavne podatke kao osnovne informacije. Hvala lijepo.

Gradonačelnik – zahvaljujem poštovanom vijećniku Golubiću na postavljenim pitanjima. Što se tiče prvog pitanja mislim da je to bilo i pitanje na prošlom vijeću od gospodina Maleca, da smo pokušali dati odgovor pa mogu ukratko ponoviti, konkretno što se tiče same Općine Bilice znači nekakav prijedlog tog prijateljstva je došao na njihovu inicijativu, znači ne mogu reći, nije bilo na inicijativu Grada, s time da smo u kontaktima zapravo vidjeli i zainteresiranost određenih naših poduzetnika na tom području koji ostvaruju neke poslove i mi smo zapravo na sjednici Gradskog vijeća prihvatili to konkretno prijateljstvo. Što se tiče ovih Vaših primjera, evo ja sam i prošli put rekao da smo mi u kontaktima, da na tome znači radimo, mogu reći evo da je i naše izaslanstvo bilo u Sloveniji, da smo bili znači pozvani od Općine Logatec pokraj Ljubljane koja ima približno isti broj stanovnika i nešto jače gospodarstvo od nas i da smo evo pozvali njih i vjerojatno će i oni biti naši gosti u Ivanić-Gradu i na Bučijadi, taj kontakt nekakav imamo. Već sam rekao i da postoji nekakva inicijativa naših gospodarstvenika prema zemljama bivše Jugoslavije, fali veliki dio radne snage, pogotovo u građevinskom sektoru, traže se također nekakvi putevi da se krene u prijateljstvo u taj dio da se možda na taj način i privuku kroz tu suradnju nekakav dio radnika u znači nekakvim tim sektorima i rekao sam da što se tiče nas i nekakvih prijateljstava prvenstveno gledamo tu malo i prema sportu, znači imamo Laimnau koji spada pod grad Tettnang, u tom kontekstu će Grad isto pokušati pokrenuti neke inicijative. Imali smo tu već u prošlosti inicijative kada smo bili odbijeni u vrijeme znači prošle države i naravno da za sve to je potrebna i suglasnost Ministarstva vanjskih poslova i da je to jedna procedura koja traži obostrani interes, znači obostranu želju i volju da se nešto desi. Također sam rekao i da smo mi određena prijateljstva sklopili u zadnjih 4 godine koliko smo ovdje, da u prijašnjih 20 nismo niti jedno i da ćemo mi na tom tragu raditi i ja pozivam sve vas evo i kao vijećnike da sa svojim inicijativama dođete, da date prijedloge i nema nikakvog razloga da Grad Ivanić-Grad znači sa gradovima iz Europske unije i šire ne sklopi prijateljstvo, dapače, to je samo pozitivno, dobro i to percipiram zapravo na isti način kao i Vi i mogu se u potpunosti sa Vama složiti. Što se tiče evo zapravo 2. i 3. Vezano za mjere u gospodarstvu i za predstavljanje izvještaja koliko sam vidio obadva se zapravo odnose na pročelnika pa ću evo zamoliti njega da Vam proba odgovoriti na ta dva pitanje.

g. Milivoj Maršić – lijepi pozdrav svima. Pitanje zašto nisu te mjere bile na Odboru za gospodarstvo, tu su butna dva, tri aspekta. Prvo Odbor za gospodarstvo imao je jednu jedinu sjednicu do sada, mislim da u 5. mjesecu, konstituirajuću sjednicu na kojoj su bile neke teme koje su bile tako čisto konstituirajućeg karaktera i jedan od tih prijedloga je bio da se napravi taj sastanak sa poduzetnicima i tako dalje. Inače, te mjere za poticaj smo mi već negdje u 3., 4. mjesecu koncipirali, još smo ih dorađivali, one su bile u nekakvom radnom materijalu i ja sam ih čak i na toj sjednici, ja mislim, imao, ali nisam ih stavio u dnevni red i inicirao sam moram priznati dva puta sastanak Odbora prije tog sastanka koji je bio negdje krajem 6. mjeseca, jedanput usmeno, jedanput putem e maila da se nađemo i to bi bilo onda te mjere da ih prije mi prođemo i da ih iznesemo van. Sastanka nije bilo i eto nismo se jednostavno našli, a sastanak saziva predsjednik Odbora koliko znam, ja sam cijelo vrijeme govorio, prema tome nikakav kontakt sa mnom na tu temu nije bio u vezi bilo kakvih daljih sastanaka. Oni su na prvoj toj sjednici si zadali neke zadatke, neke dokumente koje smo poslali koje smo trebali prokomentirati, ali dobro stignemo. Nakon toga u 7. mjesecu su počeli i godišnji, djelatnica koja je radila na tim mjerama je bila na bolovanju i tu smo izgubili nešto vremena, uglavnom smo objavili eto u 8. mjesecu i to je to. Inače, mjere su koncipirane tako da je natječaj otvoren do 1.12. ili do utroška sredstava, Najveća moguća mjera u iznosu je 5.000,00 kn u principu znači 10.000,00 kn,a 50 % je znači vlastito učešće. Do sada smo dobili, koliko znam jedno 6 prijava, svatko ima natječaj na stranicama Grada, može se prijaviti i prihvaćaju se svi troškovi nastali od 1.1.2018. godine. Prema tome natječaj je živ, on i dalje je tu i može se na njega prijaviti tko god želi. Oko same pripreme smo imali nekih dilema, čisto jer novci su tu relativno ograničeni, a s druge strane je bilo, moram priznati, tehničke naravi u pravnom dijelu s obzirom da je stupila na snagu Uredba o zaštiti podataka, šta uopće smijemo šta ne smijemo tražiti, nismo htjeli nešto pretjerano da ne zagušim poduzetnike, uglavnom on je objavljen i tu je. E sad da li smo trebali prije odbor, velim inicijativa je bila s moje strane, ali dalje je na Odboru da se nađemo. Što se tiče ovog drugog pitanja, mogu odmah reći, to stoji da to možemo objediniti, mislim mi se do sad nismo na taj način koncipirali, prvi je takav zahtjev, svako ima svoje specifičnosti, ali dobro, nekakve osnove financijske, pokazatelji, podatke o svakom korisniku se može naravno staviti na početak i to nije problem, to ćemo predložiti da se napravi.

g. Krešimir Golubić – htio bih samo pojasniti što se tiče djelovanja Odbora za gospodarstvo, Vi ste također gospodine Maršić član Odbora za gospodarstvo, ako se sjećate imao sam nekoliko pitanja prema Vama, znači da nešto odradite, neku inicijativu da napravite, ama baš svaki put odgovor je bio ne, ne može, nije moguće, nemoguće, zabranjeno, tajni podatak i tako dalje. I onda što je nama onda preostalo dalje, a Vi znate da je zadnji tjedan u 6. mjesecu bio Susret Grada s poduzetnicima i obrtnicima i nakon tog susreta nijednom niste pitali koji su zaključci tog Odbora za gospodarstvo, koji su zaključci Susreta i koji su prijedlozi poduzetnika. Ove mjere, ne kažem da su loše mjere, ali su napravljene na birokratski način kao što se to radilo, ne znam, zadnjih 20 godina neke mjere su predstavljale gospodarstvo pa kome pašu kome ne pašu. Pa zašto ne bi napravili onaj bottom up pristup koji se primjenjuje u Europskoj uniji da prvo saslušamo svoje tržište, svoje korisnike, klijente, poduzetnike i obrtnike pa barem 50% mjera neka budu one mjere koje bi odgovarale direktno pale na plodno tlo da koriste tim poduzetnicima i obrtnicima. Šta se tiče inicijative za susret, Vi znate da nismo ni mogli imati susret u 7. i 8. mjesecu pošto se ne bi nitko odazvao na sjednicu Odbora, a zaključci i one prve sjednice, koliko se ja uopće ne mogu sjetiti da ste Vi jednom riječju spomenuli da imate mjere u pripremi, Vi znate koje su točke dnevnog reda bile, imali ste veliku slobodu predložiti i neke druge mjere, drage volje mi smo o tim mjerama mogli i raspraviti na tom Susretu s poduzetnicima, tamo je bio gospodin zamjenik, dogradonačelnik Tomislav Cuvaj, znači bila bi kvalitetnija rasprava, a sada ovako ispalo je kako je, ali ne želim da ispada kao da Odbor za gospodarstvo je sad uzrok ili nešto je zakasnio zato što su ove mjere donesene.

Predsjednik Gradskog vijeća – mislim da je malo tu bio problem čisto u komunikaciji i eto u vremenskom periodu u kojem se sve skupa događalo, evo apeliram znači i na pročelnika i na kolegu Golubića, koji je predsjednik Odbora za gospodarstvo, malo više komunikacije i u slijedećim raspisivanjima mjera definitivno se nadam da će to biti bez nekog većeg problema riješeno i da će se ovo sve skupa uvažiti.

Gđa. Žaklina Acinger Rogić – pozdravljam sve prisutne. Isto tako kao i moji prethodnici imam samo nekoliko pitanja, uglavnom se ona tiču komunalnog reda našeg Grada. 1. pitanje odnosi se na iskorjenjivanje ambrozije u gradu jer ako se malo šetate, pogotovo malo izvan centra, onda možete primijetiti da je sve prepuno ambrozije, pa me zanima da li postoji neki plan zbrinjavanja, kontrole i koliko je u biti kazni naplaćeno ili koliko je uopće ispisano kazni vezano za kontrolu ambrozije. 2. pitanje je također vezao uz komunalni red, tiče se zelenih otoka u gradu, pa me zanima koje se aktivnosti poduzimaju da bi ti zeleni otoci se malo uredili, odnosno da ne bi bilo smeća okolo jer nam je to već cijelo vrijeme trajni problem. 3. također vezano za komunalni red je da li je moguće dobiti možda i na slijedećoj sjednici ili u međuvremenu u pisanom obliku, a može i usmeno, izvješće uopće o postupanju komunalnih redara u odnosu na broj ispisanih kazni i d toga koliko je kazni naplaćeno. Ne znam da li je moguće dobiti po nekakvim područjima, odnosno recimo održavanje okoliša ili nekakva građevinska ili prometna pitanja, ali evo bilo bi super da vidimo to izvješće, da vidimo da li tu možemo nešto popraviti. I slijedeće u biti nije pitanje nego je čisto komentar, odnosno zamolba gradonačelniku da nas izvijesti o najavljenom susretu hrvatske i turske reprezentacije nogometne utakmice koja će se održati u listopadu pa da nas sa time upozna.

Gradonačelnik – zahvaljujem se na svim postavljenim pitanjima. Što se tiče ambrozije, znači pretpostavljam da će to komunalni redar moći odgovoriti. Što se tiče također zelenih otoka pozivam i gospodina Mikulića da da odgovor. Što se tiče izvješća o postupanju komunalnih redara, evo znači ja mogu reći da smo radili neke analize već u Gradu unazad nekakvih sad dva mjeseca, da su naši rezultati takvi da smo po tom pitanju nezadovoljni, i konkretno ja, da tražimo i načine na koji ćemo drugačije djelovati u tom komunalnom sustavu. Osobno znam da većina znači svih naših kazni radi se o iznosu do nekakvih 120.000,00 kn ispisanih zahtjeva za kažnjavanjem i kazni koje na kraju sve završavaju u proceduri Prekršajnog suda, da su poražavajući rezultati naplate, odnosno uglavnom se tu daju opomene i mislim da se to svelo na nekakvih 3.000,00 kn naplaćenih od nekakvih 120.000,00 kn koliko je izdano naloga. U tom kontekstu tražit ćemo rješenja i mogu reći da aktivno radimo na tome da se ta stranica okrene i percipirali smo taj problem, nadam se da će to evo od druge godine nekim odlukama Grada, pa i Gradskog vijeća koje ćemo donesti i promijeniti koje su sada na snazi i da će to biti drugačije i da ćemo imati veći red. Što se tiče same nogometne utakmice, ono što ja mogu znati, ne volim još o tome govoriti, ali velika je šansa znači da se odigra nogometna utakmica između reprezentacija U-21, između Turske i Hrvatske u Ivanić-Gradu i da reprezentacija Turske tri dana boravi zapravo u našem gradu što je evo ga u kontekstu razvoja sporta značajno i smatram to velikim plusom, zahvaljujem svima onima koji su sudjelovali u toj aktivnosti i nadam se da je ona samo zapravo jedan podstrek da završimo započete projekte da te naše kapacitete koji su vezani uz sport dovedemo u stanje da mogu prihvatiti upravo takve manifestacije, moram reći da naš stadion nije još završen, da je njegovo završavanje planirano za iduću godinu, da uvjeti kod nas još nisu idealni, ali evo s obzirom da smo uspjeli ostvariti nadam se to gostovanje da će to biti dobar podstrek da i završimo u idućoj godini započete investicije i da ponudimo uopće ove naše sportske kapacitete i za pripreme raznoraznih reprezentacija, timova, klubova, uz znači investiciju Naftalana i ostale stvari koje se dešavaju da postanemo evo jedan grad u kojemu će boraviti mnoštvo i prvoligaških i drugoligaških momčadi reprezentacija na svojim pripremama i da budemo lokacija gdje će se to i takav znači oblik, nazvao bih to sportskog turizma, zapravo odvijati. To je ukratko to, a na ova prva dva pitanje neka se komunalne službe očituju.

g. Tomislav Abramović – svima lijepi pozdrav i zahvaljujem se naravno na pitanjima, pa evo pokušat ćemo malo i odgovoriti, pojasniti. Znači šta se tiče ambrozije evo dakle mi smo u stvari operativno grad podijelili u tri dijela, dakle i kolege i ja redovno i obilazimo teren, i po prijavama izlazimo na teren i praktički sve ono šta je protivno našim odredbama Odluke o komunalnom redu ide u postupanje. Ambrozija je jedan od tog dijela i u principu tu pokušavamo rokove smanjiti maksimalno. Znači tri dana dajemo rok uređenja parcela nakon šta se dobije rješenje i evo da sad smo imali tu uspjeha, znači sve ono šta smo slali. Ja znam da ima dosta toga vani, dakle ambrozija praktički raste tamo gdje neće ništa drugo rasti, tako da sigurno ima toga još, ali evo mi smo redovno vani na izlasku, dakle i Posavina i onaj dio grada prema Šumećanima i ovaj dio Ivanića, dakle sve ono šta je problematično rješavamo, a evo ako postoje neka dodatna saznanja naravno pozivamo Vas da nam dostavite te lokacije gdje ćemo evo postupati prema vlasnicima tih parcela. Što se tiče izvješća i tih kaznenih odredbi, evo mi smo u stvari u Izvještaju Gradonačelnika praktički sve službe u Gradu su dostavljale izvješća pa tako i komunalno redarstvo je obradilo i taj dio, pa Vas ev i tu pozivam da možete provjeriti evo ovaj segment, ali evo naravno možemo sve i detaljnije, dođite u Grad pa ćemo ono šta Vas bude zanimalo. Šta se tiče zelenih otoka tu moram reći prošli tjedan smo imali obilazak lokacija zajedno sa direktoricom trgovačkog društva Ivakop gdje smo u stvari utvrdili praktički svi zeleni otoci su problematični jer građani ostavljaju taj otpad kraj postojećih kontejnera, ti kontejneri su poluprazni , a otpad je odbačen kraj njih. Mi smo u par navrata pronašli neke papire gdje smo našli imena i prezimena osoba protiv kojih je evo započet prekršajni postupak pa ćemo evo na taj način pokušati rješavati kao i sve druge lokacije, sve ono gdje ćemo pronaći nesavjesne građane mi ćemo protiv njih postupati, ali evo kažem ispalo je da su kontejneri poluprazni, a kraj kontejnera ima veliki dio otpada koji evo građani jednostavno ne odvoje vrijeme da to selektivno odbace u kontejner. Hvala.

g. Branko Petrinec – pozdravljam sve nazočne, imam nekoliko pitanja. 1. pitanje je vezano za nogostupe u Ivanić-Gradu, znači da ne ponavljam sad pojedinačno, svaki put prije sjednice Gradskog vijeća me stanovnici Šumećana odmah pitaju kad će ići nastavak nogostupa dolje u Šumećanima, ali ja bih molio odgovor u pisanom obliku vezano za sve nogostupe na području Grada Ivanić-Grada, znači i ovaj nogostup kroz Brešku Zelinu, Gredu, Šemovec, Trebovec u kojoj su fazi znači projektiranja, izgradnje, kad se šta planira, iz kojih sredstava, isto nogostup, ne znam, kroz Tarno, nastavak u Šumećanima i zapravo vezano za sve tamo gdje se planira graditi nogostupe, a i nekakva potreba da dobijem pisani odgovor sa nekakvim planom znači d kud, kada i na koji način bi se to moglo napraviti, da onda ne postavljam svaki čas isto pitanje. 2. pitanje je slična problematika, a vezano je znači za slijedeću nekakvu kategoriju u prometu, a to su biciklisti. Znači plan izgradnje biciklističkih staza, recimo imam osjećaj da je dosta to u Ivaniću nepovezano te biciklističke staze, odnosno da ih ima premalo. Na primjer u Omladinskoj nemamo uopće biciklističke staze, a u Savskoj imamo. Istovremeno u Savskoj ulici nemamo niti jedan prijelaz preko ceste za bicikliste, imamo samo obične ove pješačke prelaze, pa da se to onda nekako proba uobličiti. Za ovo pitanje isto bih molio pisani odgovor. 3. pitanje je vezano za Zelenjak, odnosno za dio dječjih igrališta. Navečer kad padne mrak, a još je vani toplo pa ljudi izlaze van s djecom i tako, može se vidjeti da onaj dio baš dječjeg igrališta gdje je onaj zipline i gdje je ono brdo sa toboganima koje bi po zimi trebalo bit sanjkalište, taj dio je neosvijetljen. Znači imamo dijelova koji su sasvim dobro riješeni, a konkretno baš ovaj dio gdje su djeca je poprilično neosvijetljen, odnosno onda ste u mraku pa da li se to može riješiti sa još nekakvih par reflektora da se i taj dio osvijetli. Hvala lijepo.

Gradonačelnik – evo zahvaljujem se na svim postavljenim pitanjima, da sada onda ne dužimo tražili ste zapravo pisani oblik odgovora onda ćemo ga i dostaviti, nije problem ima puno znači tih stvari i bilo bi dosta tu za nabrajati. Što se tiče dječjeg igrališta to prihvaćam kao nekakvu sugestiju da vidimo i ne vidim zašto ne bi bilo moguće s obzirom da je tamo javna rasvjeta i da se produži još koi stup javne rasvjete i rasvjetno tijelo pa ćemo razmotriti. Hvala.

g. Krešimir Malec – dobar dan kolegice i kolege, gospodine predsjedniče, gospodine Leš sve vas skupa lijepo pozdravljam, evo pitanja, ja bih zamolio s obzirom da je kolega Brezovečki postavio pitanja ovih sanacija šahti, ja bih konkretizirao vezano za Majdekovu ulicu. Tko je sanirao to, odnosno da li smo ugovorili, tko je sanirao, da li je to fakturirano, da li je potpisano od strane nadzornog organa i da li su eventualno ti radovi plaćeni, ako su plaćeni moje pitanje je zašto su plaćeni s obzirom da posao nije odrađen onako kako bi trebao. Vezano za Osnovnu školu Stjepana Basaričeka konkretno moje pitanje je vezano za školsko igralište koje je od OŠ Stjepana Basaričeka, s obzirom da nema mreže na golovima, s obzirom da zaštitna mreža, odnosno iza golova je potrgana odnosno puna rupa i s obzirom da evo javna rasvjeta koja se tamo nalazi oko škole ili ne svijetli ili je razbijena, kako i na koji način možemo evo utjecati da se to sanira, odnosno da, s obzirom da imamo u Osnovnoj školi Stjepana Basaričeka i Glazbenu školu koja se događa i pohađa u popodnevnim satima, mislim da s obzirom da znamo da je osnivač Osnovne škole Županija, evo da vidimo tko će i kada, odnosno hitno riješiti tu problematiku. Isto se odnosi osnovnoškolsko obrazovanje s obzirom da u proračunu izdvajamo za osnovnoškolsko obrazovanje da li je u interesu Gradu da uvjetuje donaciju tih sredstava. Naime kao što vam je poznato neke osnovne škole još, s obzirom na 2018. godinu, još dan danas nemaju uvedene e dnevnike. Zainteresirani roditelji postavljaju pitanje da li se može uvjetovati znači ova sredstva koja imamo na raspolaganju za osnovnoškolsko obrazovanje za pojedine škole, da uvjetujemo uvođenje e dnevnika kao uvjet dobivanja sredstava. Slijedeće pitanje vezano je za ovo igralište ili poligon za pse koji se nalazi isto tako u neposrednoj blizini Osnovne škole, tu apeliram na komunalno redarstvo s obzirom da imamo neodgovorne sugrađane koji dovode pse tamo bez ikakve kontrole i puštaju, a škola je tamo, sportska dvorana je tamo, da se tamo uvede reda, od čistoće, higijene, koševa za izmet za pse do načina kako se evo ti psi tamo tretiraju. Da za kućne ljubimce, ali isključivo pod kontrolom s obzirom na veliki broj djece koja se tamo nalazi. Zadnje pitanje je vezano za provedbu Programa izobrazbe informativnih aktivnosti o održivom gospodarenju otpadom. Da li se Grad javio na ovaj Program? Ukratko, radi se o obvezi jedinica lokalne samouprave temeljem Zakona o održivom gospodarenju otpadom da su dužne osigurati jedinice lokalne samouprave provedbu izobrazbe informativne aktivnosti vezane za održivo gospodarenje otpadom. Na raspolaganju je 52.000.000,00 kn, iznos koji se odnosi na gradove naše veličine je od 250.000,00 do 500.000,00 kn, znači do 85% sredstava je moguće dobiti bespovratno, postoji mogućnost sporazumnog udruživanja sa više jedinica lokalne samouprave pa moje pitanje je da li smo i ako nismo da li ćemo se javiti na taj program. U kontaktu sa kolegama iz drugih jedinica lokalne samouprave, Dugog Sela, Čazme, Svetog Ivana Zeline, evo isti su se javili na tu mjeru, pa evo s obzirom da imamo problem i odlagališta ovdje i Tarnoga, ne mislim nego sam siguran da je tako nešto hvale vrijedno s obzirom da je to edukativnog karaktera, ovo je niz stvari koje uključuju na čemu bi se mogla iskoristiti ta sredstva.

Gradonačelnik - zahvaljuje4m se vijećniku Malecu na svim postavljenim pitanjima, što se tiče šahti i to, s obzirom da ste to sve pobrojali šta Vas zanima predlažem pisani odgovor znači da bude sve crno na bijelo pa da vidimo kakva je situacija. Što se tiče školskog igrališta Stjepana Basaričeka i sami ste svjesni, i sami ste rekli da je vlasnik Županija, zapravo Grad nema direktnu ingerenciju nad igralištima, moram reći da sada nisam bio u zadnje vrijeme na tom igralištu, ali sam vidio da je i ovo novo igralište koje je u centru da je također popucala mreža i apelirao sam već i na ravnateljicu da vidimo tko će popraviti to. Nema razloga da Grad ne uputi dopis, da se ne zainteresira u tom kontekstu što bi se reklo neovisno tko je vlasnik djeca su naša i da vidimo kakva je situacija vezano uz to. Također evo pitali ste da li je moguće da mi uvjetujemo našim pomoćima koje dajemo za osnovno školstvo vezano uz nabavku e dnevnika također Vam ne mogu dati sad konkretan odgovor, mogu se raspitati i vidjeti kakva je situacija sa time i tražit zapravo očitovanje od ravnateljica prema Gradu da vidimo kakva je situacija znači u tim pitanjima. Koliko sam sad shvatio iz ovog Vašeg izlaganja što se tiče opet poligona za pse znači ima nekakvih problema, ne znam da li netko ostavi psa pa ode pa se vrati po njega ili tako nešto, to mi je palo na pamet kad ste izlagali da se takve situacije javljaju, što se tiče Grada mi možemo tamo uvesti kontrole i apeliram da se ukoliko se to uoči i zovu odmah nadležne službe i komunalno redarstvo. Znači mi problematiku pasa u Ivaniću imamo i što se tiče napuštenih životinja koje se nalaze po gradu i šta se tiče odnosa ljudi prema njima, dosta, rekao bih dok nismo šetnicu završili nismo ni znali koliko zapravo ljudi imaju pasa i koliko ih je sad na ulici u tim šetnjama, poduzeli smo neke napore i donijeli uostalom neke odluke na ovom Gradskom vijeću kojima smo regulirali zapravo ophođenje sa kućnim ljubimcima, u tom kontekstu evo apeliram da ukoliko netko ima neka saznanja da prijavi, pa i anonimno, u Gradsku upravu pa ćemo poduzeti mjere. Ispred Grada mogu najaviti da ćemo pokušati obići te lokacije češće. Što se tiče samog Vašeg 5. pitanja, Grad se je prijavio na tu mjeru, prijavili smo se znači što se tiče problematike otpada znate da nam je odobren projekt reciklažnog dvorišta, da smo u fazi potpisivanja ugovora izgradnje reciklažnog dvorišta, također smo u fazi nabave kanti i za dotičnu mjeru, znači mjeru edukacije Grad se prijavio i dobili smo 450.000,00 kn znači smo povukli i vezano za tu mjeru, tako da smo tu također odreagirali. Ukoliko još na to pitanje je potrebno neko pojašnjenje tu je direktor Regionalne agencije koja je to sve prijavljivala može dati još iscrpniji odgovor po tom pitanju.

g. Davor Srebačić – lijep pozdrav svima, ja imam samo jedno pitanje, a to je da li će te u ovom svom mandatu formirati jedan veliki dom za starije i nemoćne koji bi bio u vlasništvu Grada i koji bi bio socijalno osjetljiv.

Gradonačelnik - s obzirom na sadašnje planove i na ono što smo do sada imali u planu jasno je vidljivo da takve namjere u Gradu nije bilo i da je znači momentalno nema, Grad je spreman na neki način poduprijeti privatne inicijative na sve druge načine, a samostalno Grad kao investitor i znači pokretač takvoga doma za sada nije u planu. Mi smo imali nekoliko, evo već niz godina, planiranih investicija u Gradu, jedno je bila privatna inicijativa koja je propala, jedna inicijativa je bila Županijska koja isto, koliko vidim, je propala, iako se slažem sa Vama da je to pitanje s obzirom i na stanovništvo i na potrebe koje postoje, koje je u zraku, postoji nekoliko privatnih takvih domskih institucija, u tom kontekstu evo mogu reći da Grad nije planirao izgradnju doma kojega bi bio on vlasnik i on investitor, ali smo svakako spremni svaku privatnu inicijativu u tom kontekstu podržati i vidjeti koji su nam zakonski okviri da se Grad tu uključi kao podrška jednoj takvoj investiciji.

g. Igor Cepetić – pozdravljam sve prisutne, ukradeno mi je pitanje vezano za šaht u Majdekovoj, ali bih imao dva pitanja, prvo vezano za križanje Majdekove i državne ceste D 43, znači stalno je onaj problem kad padne kiša pa se voda zadržava na onoj strani prema Donjem Šarampovu da li se to ikad ikako može riješiti. Drugo je semafor na križanju Savske i Majdekove, znači onaj kod banke i apoteke ne radi onaj zvučni signal za pješake, svjetlosni radi, ali zvučni ne, pa me zanima da li tvrtka koja održava te semafore da li ih ona obilazi na neki način periodički pa provjerava ispravnost ili ne. Treće pitanje vezano je za igralište uz Društveni dom u Trebovcu, prije 2-3 godine je obećano da će se doasfaltirati, znači još jedan dodatak u dužini i širini 20 metara, pa to stalno obećanje stoji, a nikako da se asfaltira, pa me zanima kad bi se to moglo očekivati. Slijedeće pitanje je vezano za Prometnu studiju, ležeće policajce i tako to. Prometna studija je već dugi niz godina van snage. Da li se planira napraviti nova, znam da ovi sad ležeći policajci su prema određenim projektima napravljeni i oni su postavljeni na županijskoj cesti, ali što je sa gradskim ulicama, d li će se to regulirati prometnom studijom ili će se ići pojedinačnim projektima jer par stanara Šiftarove ulice me pitalo da li bi se kod njih moglo s obzirom da je ta cesta dosta prometna kako je spojena na obilaznicu isto je gust promet pa da li se može i tamo postaviti ležeći ili ne. Zato mislim da bi trebalo donijeti prometnu studiju. I zadnje pitanje bi bilo vezano za poljske puteve, znači evo komunalni redar je upoznat s tim, svake godine, dok sam ja bio predsjednik VMO-a, a sada će i to novi nastaviti vjerojatno, znači iza zadnje kuće prije pruge s desne strane put, prolazi se velikim traktorima, poslije kiše put je razrovan, ali ne tiče se samo tog puta nego općenito. Šta u tim slučajevima? Znači tko je dužan sanirati te velike, duboke rezove, jer poljoprivrednici s malim traktorima ne mogu proći onuda, a isto tako postoje ulice gdje je ograničena tonaža koja se smije voziti. Grad izdaje dozvole za teže terete, pa me sad zanima u slučaju oštećenja tih ulica tko je dužan to sanirati, da li sve pada na teret Grada ili i tih tvrtki koje koriste te ulice. Hvala.

Gradonačelnik – zahvaljujem se na svim pitanjima, tu se neka koja se zapravo i ponavljaju i po kojima je Grad već nešto i radio pa pretpostavljam da bi Majdekova i D43 voda znači koja stoji na kolniku, križanje znači to Savske i Majdekove da bi to vjerojatno mogli u pisanom obliku odgovoriti što je poduzeto, kakva je situacija i da li je moguće da se nešto tu znači desi. Koliko ja znam isto to pitanje se već, više puta se, dovoljno puta je bilo na neki način postavljeno. Što se tiče semafora koji velite uočili ste da ne radi signalizacija zapravo primam na znanje i vidjet ćemo što je posrijedi. Da, Dom u Trebovcu, postoji to obećanje, raspravljali smo tamo o toj potrebi, malo smo evo i kalkulirali da li se tu može nešto smanjiti ili ne, prvenstveno je to za potrebe vatrogasaca lokalnog DVD-a, održavanja vježbi, evo obećanje stoji i dalje i izvršit ćemo ga, momentalno nije u planu, ali kad krenu veća asfaltiranja staviti ćemo i to. U ovoj godini nećemo asfaltirati taj dio, evo to mogu reći pa izložit se kritikama naravno. Što se tiče prometne studije u planu je cjelokupna studija i cjelokupno rješenje s time da se naravno i rješavaju pojedinačna krizna mjesta i krizne situacije i sada, ali u planu je da se napravi i kompletno nova prometna studija, mnogo toga se u zadnje vrijeme kroz te radove i promijenilo i sam nisam zadovoljan sa svim prometnim rješenjima. Što se tiče poljskih puteva ukoliko komunalni redar može odgovoriti tko je odgovoran za velike rupe i dozvole za velike terete, pa predlažem da Vam odgovori.

g. Tomislav Abramović - ja se zahvaljujem na pitanju, pa u stvari ti poljski putevi, mislim da smo već to i tu spominjali, jednako su dostupni u stvari svima. Oni su javni putevi, i onim sa malim traktorima i sa velikima, dakle svi ti sa velikim traktorima koji ulaze u poljske puteve pa i ovdje, radi se o 2-3 veća poljoprivrednika, dakle sa njima smo stalno u kontaktu da jednostavno s vremenom kad se i dogodi, kad su loši vremenski uvjeti, da taj put na neki način i poravnaju što oni su redovno činili. Zna se dogoditi vremenski period kad ostanu te rupe pa nisu uređene, ali kažem redovno ih odrade pa evo konkretnu lokaciju u Šarampovu je bila sanirana većim dijelom. Evo ne mogu tvrditi 100% jer put je dugačak dakle ovaj dio, prvi dio koji smo i kontrolirali, koji je i bio prijavljen bio je uređen. Što se tiče onih tonaža i provjere, dakle svaka suglasnost, i to smo dakle spominjali ovdje, svaka suglasnost koju mi izdajemo ovakve namjene ide i u Policiju i imamo točno, zato i tražimo svakog ili firmu ili dakle osobu koja prevozi teži teret kroz grad gdje je zabrana iznad 3,5 t, vežemo svaku suglasnost na registracijsku oznaku i na vlasnika samog vozila. I upravo se prije izdavanja suglasnosti provjeri stanje prometnice i ako se uoči da su teža oštećenja nastala nakon prolaska takvog vozila tada se ide u sanaciju dakle o trošku samog počinitelja. Do sada nismo imali nekakvih težih uništavanja, ali evo kažem svaka suglasnost koja je izdana veže se na određenu osobu ili na firmu i možemo lako iskontrolirati, ako postoji negdje problem evo da se prijavi i mi ćemo provjeriti za tu lokaciju koja je suglasnost izdana.

**1. TOČKA**

g. Milivoj Maršić – dakle radi se o projektu koji smo već imali jedanput prijavljeno, dobili smo odbijenicu, sad idemo ponovno prijaviti s obzirom da imamo spremnu dokumentaciju jer svrha donošenja Odluke je prijava Grada na natječaj pod mjere 7.4. ulaganja u pokretanje poboljšanja i proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti, te povezanu infrastrukturu. Natječaj je raspisan provedba mjere od strane Agencije za plaćanja u poljoprivredi. Gard Ivanić-Grad je izradio glavni projekt uređenja trga uz Društveni dom Posavski Bregi, ishodio je građevinsku dozvolu koja je i priložena uz ovu Odluku, sredstva potpore se osiguravaju iz proračuna Europske unije i državnog proračuna RH od čega EU sudjeluje sa 85%, a RH 15%. Prihvatljiva ulaganja temeljem ovog natječaja su ulaganja koja su u naseljima do 5 000 stanovnika, što Posavski Bregi jesu, intenzitet javne potpore po projektu ovisi o indeksu razvijenosti, konkretno za ovaj projekt je 90%. Znači potpora bi trebala ako se odobri iznositi 90%, inače vrijednost projekta je negdje malo manje od 6.9 milijuna i nešto i većina tih troškova projekta je negdje 6.6 milijuna prihvatljivi troškovi, znači većina projekta bi bila financirana ako prođe taj natječaj. Sam opis projekta imate u prilogu, izradila ga je naša stručna agencija IGRA tako da imate sve tu podatke o samom projektu i uvjetima koji su traženi u natječaju da bi se uopće mogli prijaviti.

g. Stjepan Klak - pozdrav svima kao i slušateljima Radija Ivanića. Nekoliko stvari ovdje nismo osim što smo čuli da je projekt prvi put odbijen i drugo natječaj za taj projekt je otvoren oko 8. do završno 14.09. Mi nismo dobili odgovor, odnosno da li ste prijavili taj projekt, krajnji rok je petak ovaj tjedan, znači rok je 14.09., e sad intenzitet potpore ovisi o stupnju razvijenosti lokalne samouprave. Grad Ivanić je na 133 mjestu po tablicama od 556 ukupno jedinica lokalne samouprave, spada u razvojnu grupu 6, a prema tome intenzitetu potpore, Vi velite, da je 90%. Intenzitet potpore ovisi o stupnju razvijenosti i iznosi od 80 do 100%. Znači on može biti 80, najviše 90%. Da, točno je da projekt financira EU 85%, a država 15%, međutim financira ono što je prihvatljiva investicija iz projekta, znači ono što oni prihvate, ne sve. Oni mogu sve prihvatiti, ali ne moraju. Ono što me malo, s čime se ne slažem to je koncepcija točke dnevnog reda. Vi ste ovdje napisali razmatranje prijedloga i donošenje Odluke o suglasnosti za provedbu ulaganja. Ovdje se ne radi o provedbi ulaganja već o prijavi projekta. Ulaganje je nešto kad će projekt biti prihvaćen. Znači ne može se govoriti o ulaganju, već o predaji projekta, i rok je, ponovit ću, petak 14.09. Slijedeće, evo u članku 1. daje se suglasnost, što Gradsko vijeće ovdje donaša, za provedbu projekta. Ne donaša, nego prijavu eventualnog projekta. Članak 2. korisnik potpore je Grad Ivanić, te se ovlašćuje gradonačelnik Grada Ivanića za potpisivanje svih potrebnih akata za realizaciju projekta. Kada? Tek kad projekt bude prihvaćen. Znači mi smo ovdje prejudicirali stvari i rekli projekt je gotova stvar, to će biti odrađeno. Nije tako. Znači mi Odlukom prejudiciramo stanje stvari, a znamo da nam je odbijen. Promatrajući sve općine i gradove koji su do sad prošli na tom projektu dolazi da su bitno nerazvijeniji od grada Ivanić-Grada. Ima ih 10, ne znam, 10- ak gradova, 30-ak općina, znači bitno su po stupnju iznad grada Ivanića. I ovo, članak 3. sastavni dio ove Odluke je i Prilog uz odluku Gradskog vijeća Grada Ivanić-Grada o suglasnosti za provedbu ulaganja. Nema provedbe ulaganja, provedba ulaganja bit će onda kad ćemo znati jeli taj projekt prošao, kojoj je mjeri prošao i koji je dio prihvatljiv za investiranje tog projekta. Znači, gospodine pročelniče ovo ste jako loše pripremili, pripremili ste za ljude koji nisu informirani na koji način se rade ti projekti, paušalno, netočno, niste nas informirali jeste predali projekt, opet ponavljam da je predaja zadnja u petak, i sasvim kriva koncepcija točaka, odluke, ono što se ne može donesti. Mi ćemo ovdje nešto danas donašati, prejudicirat stvar, a zapravo, ne znam jel je to populizam ili je to nešto drugo ili je neznanje, možemo svakako to gledati sa svih strana, ali jednostavno to nije točno. Mi smo ovdje mogli donesti odluku o predaji projekta i točka. Kad projekt bude prihvaćen, u kojem opsegu financiranja tada možemo govoriti o provedbi ulaganja i u kojoj mjeri ako bude potrebno će Grad Ivanić snaći mogućnosti da se one troškove koji su u tom projektu da namjeni svoj proračun. Niz netočnih tvrdnji, mislim po meni da je najbolje jer ova točke ne odgovara svom stanju, po meni je najbolje da o toj točki tako netočnoj, krivoj jednostavno nemamo o čemu ni donašati Odluku, tek velim ovo je sve prejudicirano za projekt kad bude prihvaćen. Ja bih ovdje mogao niz primjedbi govoriti o vrijednosti, o ne znam čemu, o indeksu razvijenosti, te tablice, to svašta, Kloštar je, recimo Ivanić je na 234-tom mjestu, neki su tamo 520-ti itd., Martinska Ves je pri samom dnu dobila je taj projekt, ali ne znamo u kojem opsegu financijskom. Težina projekta u državi je 500.000.000,00 kn za ruralni razvoj i 500.000.000,00 kn za vrtiće. Od tih 500.000.000,00 Grad prijavljuje gotovo 7.000.000,00 kn. Mislim da je to preveliki optimizam, čini mi se ovdje jer su svi odšutjeli, čekao sam namjerno da se ne javim, znači svi su odšutjeli, nisu dobro informirani i ovdje je očito, radi se o populizmu, ali i lošoj pripremljenosti materijala od strane pročelnika.

g. Valentin Gadža – Na ovo što se tiče obrazaca kako su pripremljeni, pripremila ih je Razvojna agencija, a to su tipski obrasci koji se nalaze na javnom natječaju, on se nalaze na stranicama ruralni razvoj i trenutno je raspisan tako da možete pogledati. Oni ne smiju biti drugačiji nego što su ovako napisani i oni identični za svakog prijavitelja. Što se tiče prijave projekta nije mogao biti prije prijavljen zato što je ovo materijal koji mora proći Gradsko vijeće, znači ova Odluka mora biti donesena na Gradskom vijeću i predstavlja jedan od dokumenata prijave pored svih ostalih, ali ovo je jedan od glavnih dokumenata koji mora proći Gradsko vijeće i to je provedba ulaganja i dokaz da se Gradsko vijeće slaže sa ulaganjem u Posavskim Bregima. Ista priča je i za vrtić, ako ste vidjeli u točki b2, potpuno je ista, isti obrazac, nije bez razloga, znači to tako mora biti, drugačije ne smije. Ovi sami opisi dolje, ove točke, to je naravno podložno našoj izmjeni kako ćemo to napisati, ali opet u određenim granicama, opet u određenim omjerima. 14. je rok, ali čekali smo Odluku Gradskog vijeća jer to je nužno potrebno za prijavu u Agronet da bismo prijavili projekt. Indeks razvijenosti teško mi je komentirati, Grad ne može utjecati na indekse razvijenosti, to je država promijenila, ali indeks broj 6 koji je sad pao, Grad je prije bio broj 3., opet je tu negdje ni prenizak ni previsok, mi bi nekad radije da smo jako razvijeni, a što se tiče aplikacije na bilo kakve projekte EU dobro bi bilo da smo na što nižem indeksu onda je i veći postotak sufinanciranja i više je bodova kod prolaznosti. Visina projekta ulaganja u trg u Posavske Brege je dobivena glavnim projektom i troškovnikom iz glavnog projekta tako da ne znam zašto mislite da je u prevelikom iznosu, ne bih se složio. Točno je da pola milijarde se odnosi na dječje vrtiće, većinom su financirani dječji vrtići najviše se i boduju, međutim ovaj projekt nije odbijen u startu nego se on tek prijavljuje, ali bez obzira na to mora glasiti da se radi o provedbi ulaganje, a ne o prijavi projekta, ne može glasiti prilog niti Odluka o prijavi projekta.

Predsjednik Gradskog vijeća – ja se slažem da netko može imati drugo mišljenje, ali no međutim struka je odradila svoje i kao takvo je pravovaljano, pa evo kolega da se, ja dozvoljavam da se Vi ne slažete sa tim i da imate pravo na opaske, ako želite možete još jedanput repliku dati na sve ovo, samo izvolite, no međutim ovo na ovaj način se mora riješiti jer mi u petak prijavljujemo taj projekt, odnosno donošenjem ove Odluke stječu se svi uvjeti da bi mogli prijaviti projekt i krenuti znači prema apliciranju ovoga svega.

g. Stjepan Klak – projekt ima svoje ime. Vi ste rekli da je to nešto drugo. To nije provedba, odnosno provedba ulaganja, to nigdje ne stoji. U imenu tog projekta stoji – temeljne usluge i obnove sela u ruralnim područjima iz Programa ruralnog razvoja Republike Hrvatske za razdoblje od 2014. do 2020. Nigdje ne stoji provedba ulaganja, ne može ni stajati. Ne može stajati.

Predsjednik Gradskog vijeća – hvala lijepo, evo da, imate pravo na svoje mišljenje definitivno i na opasku, ali evo da li se još netko javlja za riječ.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika.

Provedenim glasovanjem konstatirano je kako je s 13 glasova za i 1 suzdržanim glasom usvojena

**ODLUKA**

**o suglasnosti za provedbu ulaganja „ Uređenje trga uz društveni dom na katastarskoj čestici k.č.br. 675/3 – k.o. Posavski Bregi ( Posavski Bregi ) „ u Gradu Ivanić-Gradu unutar mjere 07 „ temeljne usluge i obnova sela u ruralnim područjima „ iz programa ruralnog razvoja Republike Hrvatske za razdoblje 2014 - 2020**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Milivoj Maršić – dakle radi se o praktički istoj mjeri samo drugom projektu, rekonstrukciji Dječjeg vrtića u Posavskim Bregima, vrijednost ulaganja je ukupno 1.450.000,00 kn. Isto tako svu stručnu pripremu od samog opisa projekta do prijave obavlja naša stručna agencija Razvojna agencija IGRA, prema tome, mislim ono što su oni naveli mislim da im treba vjerovati jer to je propisano na taj način kako je. Što se tiče ovoga sada ne mislim polemizirati, ali prvi korak u provođenju je prijava, prema tome to je početak sad, teoretski jel polemiziraš kad se nama znači to odobri mi budemo morali pitati hoćemo li mi to uložiti ili ipak nećemo, jelʼ. Prvi korak je Odluka o prijavi, kad se dobije ide se dalje svaki korak koji je dalje, a inače što se tiče pripreme materijala opet ste na mene osobno to adresirali, materijale u principu imamo službu u Gradu koja priprema za vijeće, naravno da sam ja upoznat, ali to je ovaj jedan drugi segment koji je u pripremi materijala.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je s 14 glasova za i 1 suzdržanim glasom usvojena

**ODLUKA**

**o suglasnosti za provedbu ulaganja u „ Rekonstrukcija Dječjeg vrtića Ivanić-Grad, objekt Tratinčica, Posavski Bregi, Savska 69/d na katastarskoj čestici zk.č.br. 608 – k.o. Posavski Bregi ( Posavski Bregi ) “ u Gradu Ivanić-Gradu unutar mjere 07 „temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014 - 2020**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Dražen Malec – poštovane vijećnice, poštovani vijećnici 2017. godina, Pučko otvoreno učilište, Izvješće o radu i Financijsko izvješće, naravno sve u jednome, pokušat ću bit kratak, koncizan, na način evo koji je jedan tu vijećnik predložio možda da se to uniformira. Materijale ste vjerojatno svi dobili, proučili, sad da li su dovoljno dugački ili kratki to ćete vi sami najbolje procijeniti. Dakle, usvojeno je Izvješće o radu i Financijsko izvješće na sjednici Upravnog vijeća 16. veljače 2018. godine, dakle, radi se o ustanovi kulture i obrazovanja u Ivanić-Gradu, javnoj ustanovi, a sama zgrada Pučkog otvorenog učilišta Odlukom Grada je dodijeljena na upravljanje i korištenje instituciji Pučko otvoreno učilište. Napominjem to zbog toga jer u prostoru POU djeluje Gradska knjižnica koja kao ustanova formalno pravno djeluje samostalno od 01.04. prošle godine, te sada i djelomično Visoka škola u potkrovlju zgrade. Do 01.04., do kad je poslovala Knjižnica 2017. u okviru financijskoga plana POU-a, bilo je ukupno 13 zaposlenih, od 01.04. na dalje 7 zaposlenih, sada trenutno 6 zaposlenih, 1 je u mirovini. Djeluje se kroz dvije organizacijske jedinice Centar za obrazovanje i kulturu i Odjel općih poslova, tajništvo, blagajna, računovodstvo, domar, čistačica. Tajnik i blagajna unutar Pučkog otvorenog učilišta ugovorno i dalje rade administrativne, blagajničke i knjigovodstvene poslove za POU, ali i za Gradsku knjižnicu, što smatram da je racionalno iako organizacijski zahtjevnije. Naravno da smo ovo, odnosno sve što ću kasnije sada pobrojati što smo radili, raznorazne programe bez Grada i financiranja Grada s obzirom na djelatnost kojom se bavimo bilo bi to nemoguće, naravno da smo surađivali sa udrugama, pojedincima, gradskim, županijskim i državnim institucijama. Kratak pregled kulture i kulturnih programa, doista kratak, dvanaest koncerata ozbiljne i popularne glazbe, gdje evo ističemo FA Ivan Goran Kovačić iz Zagreba, bugarski nacionalni muški zbor Bulgarija u crkvi Sv. Petra, Frajle, mira Medunjanin. Itd. trinaest izložbi, ističemo posebno djela sa 16. susreta likovnih umjetnika Zagrebačke županije, 16. godišnja izložba hrvatskog društva karikaturista, izložba Utrka mira, Čudesna šuma Žutica, međunarodna izložba umjetnika koji slikaju ustima i nogama, izložba Gradske udruge umirovljenika, akademskog slikara Drage Jančića, suradnja sa Akademijom likovnih umjetnosti i tako dalje. Petnaest kazališnih predstava, osam za odrasle, sedam za djecu, sa brojnim popularnim naslovima i glumcima, šest predavanja, četiri tribine, desetak radionica, dvije filmske predstave, jedna filmska tribina, predstavljanje filma Marijanska svetišta na koju smo ponosni i čak amo i sufinancirali jer se i Kloštar Ivanić i Ivanić-Grad unutra spominju, to su filmovi visoke kvalitete koji su za Hrvatsku televiziju rađeni i nadam se da je to određena promocija našega grada u tom smislu. Naravno uz sve to organizacijsko sudjelovanje u svim gradskim manifestacijama, bez nas ne ide i mi smo s tim zadovoljni i sretni. Izdvojio bih ovdje određene programe na koje smo posebno ponosni – izložba Hrvatskog društva karikaturista, grafička radionica u suradnji s Akademijom likovnih umjetnosti, međunarodni skup dječjih pisaca, Dani europske baštine, Smotra muških pjevačkih skupina koju radimo u suradnji sa Posavskim Bregima, evo to je ukratko što se tiče same kulture. Što se tiče djela obrazovanja provedeno je osposobljavanje nove grupe za poslove njegovateljice, na velikom natječaju za cijelu Hrvatsku Hrvatskog zavoda za zapošljavanje za obrazovanje odraslih nezaposlenih osoba za jačanje kompetencija nezaposlenih, konkretno za informatičko obrazovanje odnosno dobivanje ECDL certifikata u suradnji sa Učilištem Algebra dobiven je natječaj na način da je program za trideset nezaposlenih osoba s područja Ivanića, Kloštra i Križa proveden upravo u POU. To uopće nije bilo lako dobiti, to se činilo, jer to je bio jedan veliki ali eto u suradnji s Algebrom smo uspjeli. I to je provedeno, zatim njemački za odrasle, engleski za odrasle, individualni tečaj engleskog i provodimo program ranog učenja engleskog jezika u dječjem vrtiću Križ i Novoselec za tridesetak djece. Tečaj krojenja i šivanja je proveden, dramski studio za djecu i mlade, nekoliko radionica većinom za djecu i učenike. Što se tiče kina spomenuli smo tri predstave, kino se planira, znate, upoznato je Gradsko vijeće, nadam se i javnost, da upravo je u provedbi, odnosno piše se pripremne radnje za natječaj da se nabavi digitalna oprema s kojom bi do kraja ove godine ili odmah početkom iduće, ovisno kako se ekipiramo u dogovoru sa vlasnikom, odnosno osnivačem Gradom Ivanić-Gradom, krene redovitiji kino program eto na ponos Grada Ivanić-Grada. Što se tiče općenito korištenja prostora govori se o više od 2500 m², govorimo o tri institucije koje u tom prostoru sada već borave i to organizacijski je nešto zahtjevnije, međutim uspijevamo uz dogovor i odlične suradnike u tim institucijama. Mala i velika dvorana i učionice izvan naših programa, izvan samih programa POU korištene su točno 134 puta. U većini slučajeva smo ili organizator, suorganizator ili bar tehnička podrška tim događanjima. Ono što se konstantno događa od 2013. godine investicijski plan uređenja Doma kulture, to je tako jedan zajednički naziv, svake godine se drugačije malo zove, što se tiče 2017. godine uz pomoć natječaja pri Ministarstvu kulture, naravno i Grada Ivanić-Grada koji u tom sudjeluje, već petu godinu se nastavlja uređenje zgrade POU na način da u 2017. je završeno, započelo u 2016., VI. ciklus investicije u kojem je u potpunosti završeno uređenje potkrovlja, novih 400m² s pristupnim samostalnim stubištem i kotlovnicom ukupne vrijednosti 1.800.000,00 kn čime se omogućilo funkcioniranje Visoke škole koja od 22.10. kreće sa svojom nastavom, te preseljenje ureda POU u potkrovlje kako bi se moglo otpočeti proširenje knjižnice što se očekuje da otpočne krajem ove godine. Što se tiče planiranja proširenja Knjižnice nešto će više vjerojatno kasnije ravnateljica, ali ovdje smo izvještavali već nekoliko godina o toj potrebi. Upravo kreće v. ciklus, znači unutar 2017. se dogodio i krenuo V. ciklus krajem 2017., u ukupnoj vrijednosti 700.000,00 kn zamjena krovišta u atriju knjižnice, nova LED rasvjeta atrija knjižnice, sanacija krovišta male dvorane, izrada sanitarnog prostora za potrebe tehničkog osoblja, rasvjeta u galerijskom prostoru. Većina radova je završena, ovih dana očekuje se i potpuno. Što se tiče samog održavanja zgrade POU napomenutih cca 2500 m², brojni događaji, mnogi ljudi, tri institucije u zgradi zahtijevaju svakodnevnu pažnju, naravno i sredstva. Naravno kako su te institucije, kako se to sve skupa širi zahtijevat će i više, međutim mislim da je to vlasnik percipirao i da se zna o čemu se tu radi, ali eto maksimalno, bar mi mislimo tako, da maksimalnom racionalnošću odnosno marom dobrog domaćina i gospodara, jer nam je stalo da funkcionira, nadamo se da to relativno dobro funkcionira. Financijsko izvješće o radu POU, to su bile dvije posebne točke, ovdje je jedna točka gospodine predsjedniče, posebne su bile točke na Upravnom vijeću kada je 16.02. to prihvaćeno, knjigovodstveno je usklađeno sa Gradskom upravom što i mora biti jer mi poslujemo unutar gradske riznice. Izvori, i sad glavne brojke, nekakve analitičke vam pišu u izvještajima, ali glavne brojke su slijedeće – iz proračuna Grada 2.370.718,00 kn, vlastitih prihoda, sve ono što ne opterećuje proračun Grada je 1.107.000,00 kn i ukupni prihod se smatra 3.478.000,00 kn. Na jednom mjestu u bilješkama koje ste ovdje dobili, ja se ispričavam, napominje se da je vlastiti prihod 1.367.000,00 to je zapravo iz 2016. godine pa onda se potkrala greška, ali u samim izvještajima stoji. Ukupan rashod 3.312.000,00 kn za 2017. Godinu, višak prihoda nad rashodima tekuće godine je 165.000,00 kn. Već smo napomenuli da taj višak i tako dalje je relativna stvar s obzirom da ulazimo u konstantne investicije koje se prenose iz godine u godinu, da se ta zapravo sredstva na neki način prenose i to nije nikakvi poseban prihod. Ono što jest, a što se povlači iz prošlih godina da samo Pučko otvoreno učilište je imalo na kraju 2017. godine višak vlastitih, uvjetno rečeno jer nema viška, ali većih prihoda od rashoda 130.000,00 i mi smo već u 2017. za 2018. gotovo cijeli taj iznos planirali na način da se rade i u 2018. zapravo nove investicije. Ne za čokolade i bombone nego za investicije na zgradi Pučkog otvorenog učilišta. Dakle, što se tiče odnosa naspram 2016., pa čak i ranijih perioda, osnovne razlike koje postoje, nema bitnih, ali osnovne razlike to su iz dva osnovna razloga, jedno je da od 01.04., odnosno Knjižnica je sudjelovala u financijskom planu do 01.04.2017., više nije i zbog toga se javljaju određene razlike, te na dobivena iskorištena sredstva za investicije i koliko su realizirana u tekućoj godini, a koliko se prenose na buduća razdoblja ovisi taj nekakvi rezultat i nekakve brojke. Što se tiče vlastitih prihoda nama je dozvoljeno potrošiti onoliko koliko zaradimo uvjetno rečeno, ne može drugačije inače bi bio minus.

g. Krešimir Golubić – htio bih samo reći da sam česti sudionik događanja u Pučkom otvorenom učilištu i mogu reći stvarno da su dosta kvalitetne priredbe, događanja i mogu izraziti jedino žaljenje što nema veći odaziv građana na ta događanja pošto su stvarno raznolika i za svakog može biti ponešto što se toga tiče. Mogu izraziti svoj komentar šta se tiče ne samog izvještaja Pučkog otvorenog učilišta nego samo zakonske podloge na kojoj se mora izvještaj raditi, uopće na koji način funkcionira Pučko otvoreno učilište, osvrnuo bih se na ta razna upravna vijeća, evo da izrazim svoje mišljenje, ja mislim da zakon po kojem ta upravna vijeća moraju biti i u vrtiću i u Pučkom učilištu i u Knjižnici i ne znam gdje svemu, to je jedan relikt iz onog bivšeg sistema, ja mislim da je to jedan običan privid demokracije, te znači ako svaka institucija ima ravnatelja, to upravno vijeće je samo neki kao privjesak ja mislim da koji je, a postoje i zakoni koji su doneseni nakon Oluje 1997., 1999., a sad je prošlo 20 godina, ja mislim da se tih nekih relikta iz onog bivšeg sistema trebamo riješiti u doglednoj budućnosti. Hvala lijepo.

Predsjednik Gradskog vijeća – hvala lijepo, evo ne možemo promijeniti zakon, to je tako propisano.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je s 15 glasova za jednoglasno usvojen

**ZAKLJUČAK**

**o prihvaćanju Financijskog izvješća i Izvješća o poslovanju Pučkog otvorenog učilišta**

**Ivanić-Grad za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Senka Kušar Bisić – poštovane dame i gospodo sve vas srdačno pozdravljam, ovo je zapravo prilika da Gradska knjižnica Ivanić-Grad prvi put podnosi Izvješće o radu budući da od proljeća prošle godine djeluje kao samostalna ustanova, dio vas bio je prisutan i u proljeće 2016. godine kada se odlučivalo o tome da Gradska knjižnica izlazi iz sastava Pučkog otvorenog učilišta temeljem zakonskih odredbi koje vrijede na području Republike Hrvatske. U proljeće 2017., što je spomenuo već i gospodin Malec, dovršeni su svi potrebni koraci, dobili smo sve suglasnosti od matične službe Knjižnica Grada Zagreba, od Zagrebačke županije i naposljetku Ministarstva kulture da zadovoljavamo sve uvjete i da nema nikakvih prepreka da djelujemo kao samostalna ustanova. Naša djelatnost i svi segmenti poslovanja nisu se mnogo mijenjali ako govorimo o tome što radimo i zašto radimo jer mi smo i dalje tu da budemo kulturno središte grada, da dajemo građanima pristupačnost ne samo knjižničnoj građi već i protok informacija, mogućnosti za razvitak pojedinca i da podupiremo ne samo pojedince već i razne udruge i ustanove sa područja Grada, ali i šire. Upravo u tom duhu odvijalo se naše cjelokupno poslovanje i u ovom Izvještaju ja sam se osvrnula na neke temeljne segmente poslovanja pogledavši i članstvo, posudbu, nabavu novih knjiga, znači ono temeljno što uvije gledamo kada gledamo kakvo nam je bilo poslovanje. Mi smo zadovoljni zato što naše brojke su nekako konstantno u istim okvirima, neke su veće, neke manje, ali nema nekog pada, pa mogu evo se pohvaliti i reći da unatoč raznoraznim bombastičnim naslovima koje svakodnevno možemo vidjeti na portalima ili u tisku o tome kako se ne čita i slično, Gradska knjižnica Ivanić-Grad ima sasvim druge podatke i naša knjižnica je itekako puna ljudi, ljudi dolaze, ljudi se učlanjuju, samo je 246 novo upisanih u 2017. godini, tu u prilog idu i neke naše akcije kao što je na primjer besplatan upis prvašića svake godine, bit će i ove godine za sve prvašiće sa područja našega Grada. Radimo na stalnom stručnom usavršavanju naših djelatnika budući da se radi o jednoj zaista živoj djelatnosti koja je podložna svakodnevnim promjenama, informacijske znanosti to definitivno jesu, pa u skladu s time šaljemo i naše djelatnike na razna predavanja, radionice, okrugle stolove u skladu sa našim mogućnostima, sa našim ostalim obvezama kako bismo razmijenili iskustva i uklopili saznanja koja imaju naši kolege u drugim gradovima i u drugim knjižnicama i primijenili ih i u svojem radu. Imali smo oko pedesetak različitih aktivnosti, od onih za najmlađe pa dalje za sve dobne skupine. Ono što moram naglasiti je da je nama 2017. godina bila slavljenička ne samo zato što smo se izdvojili iz sastava POU već i zato što smo proslavili 140 godina djelovanja budući da je još 1877. godine osnovana Građanska čitaonica u Ivanić-Gradu pa nam je cijela godina bila nekako u tom duhu, to smo kroz cijelu godinu naglašavali, izdvojila bih dvije ovako veće manifestacije kojima smo to obilježili, prva je bila koncert na otvorenom dua Singing string i time smo zapravo pokazali da knjižnica nije samo police, knjige i četiri zida, već izlazimo i van tih okvira, a zatim smo slavljeničku godinu zaokružili sa izvrsnom izložbom Roberta Gojevića „Femme fatale“. Našli smo nešto što je, da tako kažem, starije i od naše knjižnice budući da se radi o fotografskoj tehnici wet plate koja datira iz pedesetih godina 19. stoljeća, pa se samim time savršeno uklopila u našu proslavu. Ne bih previše duljila, duljila sam u Izvještaju, ima ga dosta ako ste čitali, jedino bih rekla ima jedna greška koju naravno sam ja kasnije vidjela i mene bode u oči, u dijelu koji se odnosi na otpis dotrajale literature koju smo primorani uvijek izlučivati iz našeg fonda, u tablici su točni podaci, radi se o nešto više od tristo jedinica građe, a u rečenici koja je iznad te tablice su podaci iz 2016. godine, pa da ne budete mislili koji dio je točan koji nije, uvijek kad radimo Izvještaje gledamo prethodne godine i u tom gledanju prethodnih godina i uspoređivanju napravila sam grešku, ali evo moja isprika zbog toga. Gospodin Malec je također rekao, funkcioniramo na istom prostoru, u planu je proširenje, isto tako mislim da ću vam o tome na godinu u slijedećem izvještaju govoriti više jel nema sad smisla da govorim jer govorim o 2017. godini, a uvjerena sam to jest sigurna sam da ću vam onda govoriti i o većim financijskim sredstvima koja smo dobili i od Ministarstva kulture za nabavu građe za 2018. godinu upravo iz razloga što smo se konačno odvojili i što funkcioniramo na drugi način. To proširenje već spomenuto dogodit će se jer imamo podršku Grada i razumijevanje i ovi uvjeti u kojima sada funkcioniramo nama su zaista teški, nemamo prostora niti za smještaj knjiga, a kamoli za neke druge sadržaje koje bismo rado uklopili u naš posao no ipak mislim da radimo vrlo dobro i moram pohvaliti i svoj kolektiv, ekipu koja radi jer ljudi su važni. Vezan za financijsko izvješće podaci su tu, gospodin Malec je također rekao jedan dio znači u 2017. godini još je bio pod Pučkim otvorenim učilištem, bilo je zapravo i izazovno napraviti financijski plan budući da u trenutku kad smo radili financijski plan za 2017. godinu mi smo još uvijek bili u sastavu Pučkog otvorenog učilišta i nismo znali točno u kojem trenutku će se knjižnica odvojiti i zapravo svi ovi segmenti poslovanja koji postoje dugi niz godina, od informatizacije i na dalje, funkcionirali smo kao dio velikog stroja i trebalo je pametno napraviti plan i razmišljati unaprijed koliko će koja stavka iznositi i na kraju krajeva napravili smo to dobro budući da smo financirani od Grada javili smo se na natječaje pri Ministarstvu kulture, Zagrebačke županije i na kraju godine nismo imali nikakav minus što je bilo onako osnovno, moram priznati da je bilo bojazni što i kako, ali u plusu smo. Mislim da je to važno.

g. Krešimir Golubić – htio bih reći samo recimo da ako prisustvujete na primjer nekoj sjednici gradskog vijeća grada u Austriji i Njemačkoj ova tema, ovakva tema je jedan od najvažnijih po prioritetu, a radi se znači o pismenosti stanovništva tog kraja, tog grada i mene baš zanima znači ta navika čitanja građana grada Ivanić-Grada. Ako gledamo znači po Izvještaju što je gospođa ravnateljica predstavila, znači u Gradsku knjižnicu ovdje u Ivanić-Gradu dođe dnevno, ako sam dobro izračunao, između pedeset i šezdeset korisnika znači dnevno, a na izdvojeni pogon u izdvojenu Knjižnicu u Kloštar dođe između pet i šest ljudi dnevno i sad mene zanima pošto vrlo

često putujem bodu me neke stvari u oči, ako u Ivanić-Gradu znači dođete na neko mjesto, znači u Dom zdravlja, u park, negdje gdje se ljudi sastaju ja nisam vidio nigdje da netko nešto čita, drži u ruci, svi gledaju u prazno kako bih rekao, a ako dođete na javno mjesto bilo gdje u nekom gradu zemalja EU ljudi čitaju i u parku i Domu zdravlja i u društvenim prostorijama. Ja kažem ta baš navika čitanja, evo vas kao gradske vijećnike i kolege samo da potaknem neko razmišljanje, to je jedan preduvjet inače i samog razvoja društva i zajednice i prihvaćanje novih ideja, pa samo bih htio pitati gospođu ravnateljicu znači što misli o odnosu strukture korisnika, znači 60% strukture korisnika jesu zapravo odrasli građani koliko sam vidio, 40% su učenici, pa zanima me od tih odraslih građana 60% koji su ti zapravo najčešći korisnici Gradske knjižnice, da li su to, mislima ako ste vodili evidenciju, da li su to umirovljenici, da li su to ljudi, ne znam, u srednjim godinama, evo to me baš zanima. Hvala lijepo.

Gđa. Senka Kušar Bisić – sad nemam točne podatke o točnoj strukturi, više je ženskih nego muških to znam definitivno, to se svake godine ponavlja u izvještajima, ne mogu reći točne omjere, više je odraslih nego djece, ali zastupljene su sve dobne skupine to moram priznati, i ovo također da li se negdje vidi da netko čita ili ne čita, ne znam, puno je putnika na primjer koji čitaju, znači odrasle osobe koje rade u Zagrebu ili negdje često posuđuju, ako se vozite vlakom vidjet ćete da uvijek netko čita nešto ili doslovno dolaze sa upitom „dajte mi neku knjigu al da nije teška, nosim ju u vlak“, pa eto znači ipak se čita. Sve dobne skupine su zastupljene i različite su preferencije ovisno o žanrovima tako naravno beletristika je najviše zastupljena, najviše se čita beletristika, a manje i stručna literatura i drugo, ali za svakoga se nađe ponešto, uostalom i trudimo se da i pri nabavi građe zastupimo različita područja upravo svatko da svatko pronađe nešto za sebe, to nam je misija.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je s 15 glasova za jednoglasno usvojen

**ZAKLJUČAK**

**o prihvaćanju Financijskog izvješća i Izvješća o poslovanju Gradske knjižnice**

**Ivanić-Grad za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – pozdravljam sve prisutne. Odluka koja je pred vama jedna je od niza odluka koje smo već imali, odnosi se na činjenicu da je Zakonom o cestama predviđeno da predstavničko tijelo mora donijeti odluku ukoliko se ukida svojstvo javnog dobra nekoj nekretnini. Ovdje smo zaprimili jedno pismo namjere prema kojem je iskazan interes za kupnju predmetne nekretnine putem javnog natječaja, i da bismo to mogli ostvariti, odnosno raspisati javni natječaj bilo je potrebno donijeti Odluku kojom će se ovoj nekretnini ukinuti svojstvo javnog dobra, pa je zbog toga koncipirana ova Odluka i dostavljena vama na raspravu i glasanje.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je s 15 glasova za jednoglasno usvojena

**ODLUKA**

**o ukidanju svojstva javnog dobra nekretnine oznake k.č.br. 488/10 put, površine 289 m2 upisan u zk. uložak 3490 k.o. Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gradonačelnik – Izvješće o radu dobili ste svi, dokument koji su znači gradske službe pripremile u kojem se opsežno zapravo govori o svim segmentima rada ne samo gradonačelnika nego znači kompletne i cijele Gradske uprave, on je cijeli usko povezan sa osnovnim dokumentom Grada, a to je gradski Proračun koji je i slijedeća točka Dnevnog reda gdje će vjerojatno postavljeno biti naravno više i rasprave i pojašnjenja. S obzirom da jedan dokument, su usko zapravo povezani jedan proističe iz drugoga u dokumentu se vidi znači rad tijela Grada kao i Gradonačelnika, rad kolegija, vidljiv je da je u tom periodu ukupno doneseno, znači od siječnja do kraja lipnja, 315 akata sa potpisom gradonačelnika, vidljiv je znači rad samih savjetodavnih tijela te upravnih odjela, znamo da je Grad koncipiran u dva upravna odjela. U samim materijalima i dokumentima vidite i broj zaposlenih osoba u ovom periodu, iz prijašnjih dokumenata možete ih usporediti sa prošlim, ja osobno mogu reći da je jedan određeni iskorak napravljen znači zapošljavanjem osobe koja je prvenstveno nadležna za pitanje poljoprivrede, istina da je to se desilo u 8. mjesecu, a ne u prvih šest mjeseci, momentalno je to znači sa današnjim danom onda jedan više. Također su popisana i pobrojana sredstva koja su isplaćivana za funkcioniranje udruga, udruga u kulturi, udruga civilnog društva po raspisanim znači samim natječajima Grada, također i određeni dio sredstava koja su odlukom gradonačelnika isplaćena iz posebnih sredstava, sredstva za Udrugu umirovljenika, imamo znači ih u gradu registrirane dvije, također i stavka u kojoj se isplaćuju određena sredstva koja su vezana za uskrsnicu i božićnicu koje su već postale tradicija u našem Gradu. Tu su također udruge za promicanje zdravstveno socijalnih programa, moram reći da smo tu uskočili najviše znači našoj Udruzi koja je aktivna „Mali princ“ vezano za mjere koje su im ukinute od strane države, također izdvajanja za sport, sportske manifestacije od posebnih potreba, sportske manifestacije mladih, poprilično toga mogu reći da se ulaže i u sport, u sportske terene, u razvoj sporta našega Grada što mislim da je svima vama i vidljivo. Gradsko društvo Crvenog križa također sredstva koja su im određena Proračunom i posebno financiranje određenih njihovih programa. Također je sve vidljivo kroz odluke koje su garantira znači javnost samih svih kriterija, sve je garantirano i kroz pristupačnost vama i svim građanima kroz objave na samim stanicama Grada. Tu su i potrebe u tehničkoj kulturi koje su povećane u ovom razdoblju, znači Civilna zaštita koju smo isto u određenoj mjeri povećali i intenzivirali u odnosu na prijašnji period, izdvajanja za odgoj i obrazovanje, predškolski odgoj, sredstva znači koja idu u naše dječje vrtiće, evo moram reći da je i prihod samih vrtića povećan inicijalni, u tom periodu Grad je puno toga radio upravo u segmentu predškolskog odgoja, puno smo uložili, puno toga imamo u pripremama i pred nama su još značajne investicije i u tom dijelu, također privatni vrtić na području Grada kojega pod istim uvjetima financiramo u smislu znači iznosa financijskog za svako dijete kao što su to i gradski vrtići, te mnoštvo također socijalnih programa, programa osnovnih škola i programa koji su vezani za osnovno školstvo, ove godine prvi puta imamo i učestvovanje na neki način da kažem i Županije u sufinanciranju udžbenika za našu djecu. U tom kontekstu evo naravno da sredstva nisu bila dovoljna, određeni dio je opet osigurao i Grad u svom Proračunu, ali smo ve godine dobili sufinanciranje Županije gdje je Županijska skupština svojom većinom i promjenom, odnosno amandmanom na proračun koji je usvojila Županijska skupština na neki način i prisilila Župana i samu izvršnu vlast da uđe u sufinanciranje školskih udžbenika. Također znate da škola naša koja ima uvjete na Žeravincu sufinanciramo produženi znači boravak djece gdje smo to povećali na još jednu skupinu. Pobrojani su naravno i svi ugovori kojih je mnoštvo, koji su potpisani od strane Grada, gradonačelnika, svi su vidljivi na web stranicama, znači ne mislim sad čitati jedno po jedno kao i sve zaključke i sve odluke. Socijalno zdravstvena politika također su vidljiva izdvajanja Grada, gradskog proračuna. U okviru drugog odjela, Upravnog odjela za financije, gospodarstvo, komunalnu djelatnost i prostorno planiranje, Odsjek za financije i proračun, Odsjek za gospodarstvo, Odsjek za komunalne djelatnosti, komunalnu infrastrukturu i prostorno planiranje, te Odsjek za poljoprivredu sa svim jasno pobrojanim aktivnostima koje su u tom periodu provedena. Mislim da nema potrebe da svako ponaosob ovdje ističemo, te ukoliko ima potrebe za nekakvim pojašnjenjima na bilo koje pitanje spremni smo ga pružiti i naravno dati. Navedene su znači i određene mjere i potpore koje je Grad u ovom periodu izdogovarao i izugovarao, tu je znači i problematika komunalnog redarstva, rješavanje imovinsko pravnih odnosa, postupci prisilne naplate, pobrojani su i sudski postupci koji su u tijeku, također status najvažnijih projekata, otvorenih gradilišta i faza o svakom ukoliko vas nešto interesira moći ćemo više reći pretpostavljam, opet kažem, u drugoj točci koja će se odnositi na sam Proračun i samo njegovo izvršenje, ali naravno u okviru i ove rasprave ukoliko će biti prisutno, ukoliko je ima možemo pokušati dati neko pojašnjenje ukoliko vam treba ili bilo kakav odgovor. Smatram da je sve transparentno, da su sve važne odluke, sve ono što je važno u Gradu da je transparentno predočeno i kroz dosadašnje sjednice Gradskog vijeća i kroz same rekao bih nastupe prema javnosti Grada, Gradske uprave kroz korištenje i Radio Ivanića i drugih medija i također sve je objavljeno na web stranicama Grada i drago mi je evo čini mi se da građani dosta i prate i našu facebook stranicu i gradske stranice gdje se objavljuju svi službeni akti i da su im svi oni dostupni. U tom kontekstu mislim za početak da bi to bilo dovoljno kao uvod pa ćemo vjerojatnu u raspravi nejasnoće pojasniti.

g. Krešimir Malec – ja bih molio samo odgovor s obzirom na Izvještaj koji primamo ovdje na znanje, ne znam da li postoji nekakav način izvještavanja samo bih zamolio s obzirom da u prvom dijelu izvještaja imate grupirano znači, odnosno imate iznose koliko je kome dodijeljeno, u kasnijem izvještaju postoje samo popis odluka, pa onda kao neka si mi to tražimo, pa evo ja bih zamolio gospodina Leša da ubuduće u izvještajima napravi specifikaciju tih iznosa pa radi lakšeg praćenja, a netko ako si želi pojedinačnu odluku bude si otvorio i pogledao. S obzirom da primamo na znanje eventualno u drugoj točci ćemo komentirati dalje.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je s 14 glasova za i 1 suzdržanim glasom usvojen

**ZAKLJUČAK**

**o primanju na znanje Polugodišnjeg izvješća o radu Gradonačelnika Grada Ivanić-Grada za razdoblje siječanj – lipanj 2018. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

g. Milivoj Maršić – Izvještaj o izvršenju proračuna Grada za 1.- 6. mjesec 2018. godine izrađen je na osnovu odredbi članka 108. i 109. Zakona o proračunu i to na organizacijskoj, ekonomskoj i programskoj razini, te prema odredbama Pravilnika o polugodišnjem i godišnjem izvještavanju o izvršenju proračuna. Sam Izvještaj sadrži tri cjeline, prvo je opći dio, drugo posebni, treće završni. U okviru općeg dijela prikazan je račun prihoda i rashoda po ekonomskoj klasifikaciji, prema izvorima financiranja i prema funkcijskoj klasifikaciji, i račun financiranja prema ekonomskoj klasifikaciji, analitički prihod ostvarenih primitaka i izvršenih izdataka i račun financiranja prema izvorima financiranja. Drugi dio je posebni dio, to je izvršenje po organizacijskoj klasifikaciji, izvršenje po programskoj klasifikaciji. Treći dio je završni dio, on sadrži izvještaj o zaduživanju na domaćem i stranom tržištu kapitala, izvještaj o korištenju proračunske zalihe, izvještaj o danim jamstvima, izdacima po jamstvima, stanje naplaćenih potraživanja, stanje nepodmirene dospjele obaveze i stanje obaveza po osnovi sudskih postupaka. Sam Izvještaj, i to smo vam dali u materijalu, ima nekih deset tabela u kojima su po punjeni svi ti brojevi i podaci koje sam spomenuo koje sadrži sam Izvještaj, tako da vam ja to neću sve posebno čitati, ja ću samo što se tiče brojaka par stvari napomenuti onih glavnih, pa onda dalje može vidjeti ako nekog nešto zanima. Znači za prvih šest mjeseci ostvaren je ukupan prihod od 34.174.343,00 kn, to je 5 % više nego u istom razdoblju prošle godine i 33% u odnosu na plan. Ukupni rashodi u tom istom razdoblju ostvareni su 33.262.072,00 kn što je 98 %, znači 2% manje nego 2017. u istom razdoblju i 33% u odnosu na plan. Kad se od prihoda oduzmu rashodi vidi se da smo ostvarili pozitivan rezultat znači nema minusa po obračunu nego 851.879,00 kn su prihodi veći od rashoda. Što se tiče same strukture prihoda o njima ću spomenuti samo dvije, tri stvari koje su uvijek predmet rasprave, a koje su najveće stavke, porez je ostvaren u većem iznosu nego prošle godine, rudna renta je veća čak 43% u odnosu na plan, isto je realizacija u redu. Svi su prihodi ostvareni više nego prošle godine, komunalna naknada, komunalni doprinos manje u odnosu na, čak i kapitalne pomoći su veće u odnosu na prošlu godinu, međutim u odnosu na plan, to je ono što hoću reći, uvijek diskutiramo o tome, je ostvarenje plana tekućih pomoći 18%, kapitalnih pomoći 4% i kreditnog zaduženja 12%. Zašto je tome tako to uvijek objašnjavam, znači zato što su u okviru tekuće pomoći iskazane i prijave na određene projekte, to je prije svega projekat „Zaželi“ takozvani, to ste čuli sad u medijima, to je negdje više od 3 milijuna, koji još je u fazi realizacije i tu su te kapitalne pomoći koje su planirane ukupno 26.602.000,00 kn od kojih je u ovih prvih šest mjeseci relativno malo realizirano 1.283.00,00 kn, moram reći sa današnjim danom već 3.000.000,00 kn, znači bitno više, i kreditno zaduženje planirali smo ga 6.000.000,00, u prvih 6 mjeseci svega 667.000,00 realizirano, dobrim dijelom zbog kašnjenja dvorane, a sad zašto dvorana kasni to je druga priča. Uglavnom to su ta tri primitka koja su negdje, čine u planu 40% primitaka, a u samom izvršenju čine nekih manje od 7%. Drugi svi prihodi su ostvareni iznad i planiranih i prije svega ostvarenih u prošloj godini. To je rezultiralo da imamo pozitivan rezultat, moram reći to da ove godine niti jedan dan nismo bili u minusu po žiro računu tako da je situacija financijski u prvih šest mjeseci, a i ova dva, tri mjeseca zadovoljavajuća. Što se tiče brojki toliko, a sada dalje ako nekog posebno nešto zanima.

g. Krešimir Golubić – imam nekoliko pitanja što se tiče ove točke Dnevnog reda, mislim da je najvažniji dio ove točke Dnevnog reda zapravo obrazloženje uz izvršenje proračuna Grada Ivanić-Grada i sad imam nekoliko pitanja. Zanima me zašto je to obrazloženje svaki puta jednako onom prošlom obrazloženju, zašto se recimo ne doda neka stavka u tom obrazloženju da bude recimo jasnije i onima koji nisu ekonomske financijske struke, da može, kako se kaže, malo dijete to pročitati i znati o čemu se radi. Na primjer šta se moglo dodati u obrazloženje? Na primjer, moglo se dodati ono što se dodaje u proračune drugih gradova, već sam sam sebi dosadan, na primjer rizici izvršenja budućih proračunskih prihoda. Evo recimo jedan od rizika izvršenja budućeg proračunskog prihoda je pravo služnosti javnih površina koje je znači Hrvatski telekom plaćao Gradu Ivanić-Gradu. Vjerojatno ste upoznati sa nekom, nije javna rasprava više-manje je to ultimatum Hrvatskog telekoma da više ne žele plaćati prava služnosti javnih površina i ako se to recimo ukine jednim potezom pera Grad će ostati bez, ako dobro gledam, 180.000,00 kn polugodišnje ili 360.000,00 kn godišnjih sredstava. Po meni je to jedan od rizika izvršenja budućih proračunskih prihoda kojih ovdje u ovom obrazloženju nema, ne vidim ga, a mislim da toliki iznos zaslužuje da bude barem naveden kao rizik. Onda druga stvar što me interesira ovdje je predstavljeno u proračunskom prihodu, znači treba naravno pohvaliti da je rast proračunskih prihoda, to nitko ne spori, to je meni drago, pretpostavljam i vijećnicima je drago, ali što mene bode u oči, recimo iznos, onaj jedan od najvažnijih iznosa proračunskih prihoda, znači žila kucavica Grada to su ovi porez i prirez na dohodak, žila kucavica svakog proračuna gradova EU su prorezi i prirezi na dohodak i prema tome ispada da je, to treba pohvaliti naravno, ali 16% rast tog prihoda u odnosu na prošlu godinu i sad u čemu se taj rast sastoji da li je 16 % blagostanje građana grada Ivanić-Grada povećano u odnosu na prošlu godinu, jer znate porez i prirez na dohodak plaćaju oni zaposlenici čija porezna osnovica znači je veća od onog osobnog odbitka, znači da mu je veća plaća ili je to 16% građani grada Ivanić-Grada više radi u Zagrebu nego što je radilo prošle godine. Mene zanima odakle je taj porast proračunskih prihoda s osnova poreza i prireza. Druga stvar što se tiče tog elementa ovdje se elaborira u odnosu na plan i sad ako kažemo plan tog poreza i prireza na dohodak, moram evo kao vijećnik i kao predsjednik Odbora za gospodarstvo reći u ovoj zemlji postoje neke stvari koje su zabranjene za javnu raspravu, a to je zabranjeno, postoje tajni podaci, recimo tajni podatak je da vi danas ne možete znati u gradu Ivanić-Gradu koliko poreza i prireza na dohodak ostvaruju građani grada Ivanić-Grada koji rade u gradu Ivanić-Gradu i koji rade recimo u Zagrebu ili koji rade u nekim drugim mjestima, to je tajni podatak, ajde vi meni recite, znači podatak javnog prihoda ne može biti tajan. Kada sam razgovarao sa nekim službenicima, neću sada imenovati sa kime, iz znači lokalne samouprave, znači zgrade Županije, meni su govorili kao da je to javni podatak, boje se ljudi kao da će ih netko pozvati na neko ispitivanje, ne znam što, a ja sam samo tražio informaciju, zanima me čisto statistički recimo da se može predstaviti gradonačelniku i njegovim zamjenicima znači da li je povećanje zaposlenosti građana na području Grada Ivanić-Grada za 16% ili možda plaće onih postojećih su porasle za 16% i zato i proračun ima veće prihode.

g. Igor Cepetić – imam dva pitanja. S obzirom da nisam bio vijećnik kada su se donosile Izmjene i dopune proračuna Grada Ivanić-Grada zanimaju me dvije stavke koje su u izvršenju za pet, šest mjeseci ispucane u velikom postotku. Zanima me znači naknade troškova osobama izvan radnog odnosa, povećanje iznosa je bilo 255.000,00 kn na ukupnih 270.000,00 kn i to je realizirano nekih 78%, pa me zanima o čemu se radi, i drugo je kazne, penali i naknade štete povećanje je bilo na 580.000,00 kn i to je ispucano 99,5 , znači ispucana je stavka u cijelosti skoro. Ono što me sad zanima, OK drugačije se moraju prikazivati te stavke, zanima me ova tablica izvršenja po programskoj klasifikaciji. Znači tamo su navedene, navedeni su projekti, pa je, ne znam, navedeno da se financira iz općih prihoda, znači navedena je vrsta prihoda za sve, pa onda, ne znam, jedan projekt tipa, bez veze ću navesti, asfaltiranje neke ulice financira se iz jedne vrste prihoda, pa iz te iste vrste prihoda drugi, pa treći, četvrti, peti, nakon toga se ponavlja opet asfaltiranje te ulice ali iz vrste prihoda tipa kreditno zaduženje. Znači razbacana je stavka na dva različita mjesta, dok je recimo kod rebalansa proračuna naveden je projekt i sa svim vrstama financiranja. Da li je to moguće ubuduće tako posložiti ili to komplicira ili to više se tako ne radi? I ono što mi je upalo u oko kod općeg dijela proračuna, znači prihodi poslovanja su u rebalansu, to je bilo na stranicama Grada, planirani u iznosu 93.582.194,00, a u izvršenju ta stavka iznosi 93.598.234.00 kn, znači 16.000,00 kn je razlika, pa me sad zanima kako je došlo do toga s obzirom da je usvojeno pa ne bi smjelo biti razlike.

g. Milivoj Maršić – pa evo ja ću probat odgovoriti, ne znam jesam sve baš zapamtio svaku tu primjedbu, ali prvo ovo što se tiče obrazloženja, a to stoji da ga možemo malo drugačije koncipirati i definirat, uglavnom stvarno sam sve rekao, taj izvještaj je definiran i Zakonom o proračunu i Pravilnikom o izvršenju proračuna, i tako dalje, i to je koncept koji mi imamo, to je dosta ove godine promijenjeno, u stvari još prošle godine, ali ove godine se to sad prvi put vidi tako da se neke grupe podataka čak kad se uspoređuje točno godinu drugačije su prikazane, ali nije to bitna razlika, uglavnom tu smo vezani na to, a sad što se tiče obrazloženja to je uvijek tako ocjena djelatnika koji to radi da li nešto obrazložit, napomenut i tako dalje. Ja se slažem da to možda ovo što ste rekli treba neke stvari malo bolje obrazložiti, da bude čitljivije, evo zadnje kad sam razgovarao sa svojim tamo suradnicima i rekao neke stvari koje treba sigurno pojasniti, to može biti jedna tema na tom našem Odboru za gospodarstvo da o tom malo raspravimo i to je to. Što se tiče poreza, ha čujte oni su isto tu iskazani analitički u ovim svim tablicama tu koje smo dali, tako da se vidi točno koja vrsta je koliko naplaćena, a što se tiče samog tog otvorenosti Porezne uprave tu imamo dosta situaciju da ona je dosta zatvorena, to je ono što ste Vi rekli da ne može se, nema, ne smije, ne može. Što se tiče Porezne uprave imam pismeni njihov odgovor, oni u principu takve analitičke podatke ili nemaju sortirane ili ne daju van. Za to postoje i FINA koja sortira, za to postoje razne agencije koje to obrađuju i oni to donekle od njih obrade na određen način, ali Porezna uprava u principu to ne daje bilo kome van, zašto to moramo njih pitati i takve situacije. Primjerice mi smo ove godine dobili u drugom mjesecu negdje skoro 800.000,00 kn porez od kapitala šta nismo niti planirali, to ne možete znati, od koga je pojma nemam, to ne smijem niti pitati, to je tajni podatak tko je platio Ivanić-Gradu porez od kapitala 800.000,00 kn. Što se tiče ovih ostalih stavki koliko i gdje je poreza na dohodak ostvareno, to stvarno ne mogu od njih dobiti, a sve drugo što se tiče tu ovih podataka grupirano po pojedinim vrstama prihoda to ima uglavnom u ovim analitikama razrađeno i to je to, jel'. Što se tiče ovog pitanja što ste pitali za isplatu onih dvjesto i koliko tisuća za jel', to su uglavnom isplate za, kako se to kaže, javne radove, to smo uzeli djelatnike prema Programu Zavoda za zapošljavanje koji su ispomoć i rade u Komunalnom centru, ali je Program nositelj Grad i onda Grad to kod sebe iskazuje, isplaćuje i tako oni rade uglavnom te košnje i te radove i tako dalje, jel'. Još ste nešto neku stavku pitali to sad stvarno ne znam napamet ono sve i one kazne i šta to je to treba vidjeti 58.000,00, a što se tiče samog sadržaja ovo što se tiče programskog to je isto zadano tim Pravilnikom koji strogo ima u programu Libusoft koji nam to daje i on jednostavno po zakonskoj strukturi to nama izvadi i mi to vama damo, e sad naravno da se to može iščitavat, može se i dalje analizirati uvijek nekakva analitika i tako dalje, ali ovo je nekakav zakonski minimum koji je sad puno širi i bogatiji ako se sjećate nego prije u stvari, po meni čak i jasniji, jel', ali još uvijek naravno to je puno podataka, puno brojki i teško je to pratiti ja se slažem ali eto tu smo da možemo uvijek nešto pojasniti, jel'.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika.

Provedenim glasovanjem konstatirano je kako je s 12 glasova za, 1 suzdržanim glasom i 1 glasom protiv usvojen

**ZAKLJUČAK**

**o primanju na znanje Polugodišnjeg izvješća o izvršenju Proračuna Grada Ivanić-Grada za period 01. – 06. mjesec 2018. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**8. TOČKA - RAZNO**

Pod točkom Razno nije bilo pitanja niti prijedloga.

Sjednica Gradskog vijeća Grada Ivanić-Grada dovršena je u 18.45 h.

Zapisnik izradila Predsjednik Gradskog vijeća

 Grada Ivanić-Grada

Nikolina Mužević Željko Pongrac, pravnik kriminalist